எல்லா காமெடியையும் நீங்களே பண்ணிட்டீங்கனா அப்பறம் நாங்க எதுக்கு...

நாடாளுமன்ற பிரச்சாரப்புயல் ஓய்ந்து இடைத்தேர்தல் பிரச்சாரம் நடந்துகொண்டிருக்கிறது. பிரச்சாரம் நடப்பது நான்கு தொகுதிகளில்தான் என்றாலும் அங்கு அரசியல்வாதிகள் பேசும் பேச்சு தமிழகம் முழுவதும் சென்று சேர்கிறது.

இந்த நாடாளுமன்றத் தேர்தல் பிரச்சாரங்களை நன்கு கவனித்திருந்தால் ஒரு விஷயம் பிடிபட்டிருக்கும். முன்பெல்லாம் அரசியல் கட்சிகளின் பிரச்சாரம் என்றால் அதில் பலவகையான பேச்சாளர்கள் இருப்பர். முதன்மை பேச்சாளர்கள், நட்சத்திர பேச்சாளர்கள், தலைவர்கள்... இவர்களெல்லாம் கொள்கை சார்ந்து, மிகவும் உணர்ச்சி மிகுந்து பேசுவர். இதைத்தாண்டி இரண்டாம் கட்ட பேச்சாளர்கள், நகைச்சுவை பேச்சாளர்கள், நடிகர்கள், நகைச்சுவை நடிகர்கள் ஆகியோரும் இருப்பர். இவர்கள் சிலர் கொள்கை குறித்தும், சிலர் எதிர்கட்சிகளை கடுமையாக விமர்சித்தும், சிலர் நகைச்சுவையாகவும் பேசுவர்.
முன்பெல்லாம் திமுக பிரச்சாரக்கூட்டங்களில் வெற்றிகொண்டான், தீப்பொறி ஆறுமுகம் பேச்சு என்றால் கூட்டம் பெரிதாகக் கூடும். ஆனால், இவர்களது பேச்சில் திராவிட இயக்கத்தின் கொள்கைகளோ கோட்பாடுகளோ இருக்காது. தொண்டர்களை குஷிப்படுத்தும் விதமாக இறங்கி இரண்டாம் மூன்றாம் தரமாகப் பேசுவார்கள் இதுபோன்ற பேச்சாளர்கள்.
ஒவ்வொரு கட்சியிலும் இப்படிப்பட்ட பேச்சாளர்கள் உண்டு என்றாலும் இவர்கள் இருவரும் அந்த வரிசையில் பிரபலமானவர்களாக இருந்தார்கள். இவர்கள் ஒரு வகையென்றால் ஒவ்வொரு கட்சியிலும் நகைச்சுவை பேச்சாளர்கள் என்ற வகையொன்று உண்டு. குண்டுகல்யாணம், சிங்கமுத்து, கஞ்சா கருப்பு, இமான் அண்ணாச்சி என பல நகைச்சுவை நடிகர்களும் பல்வேறு கட்சிகளில் பேச்சாளர்களாகத் திகழ்கிறார்கள். இது அந்தக் காலத்திலிருந்தே வழக்கத்தில் உள்ளது. நடிகர் வடிவேலுவும் திமுக மேடைகளில் முழங்கியது குறிப்பிடத்தக்கது.

இப்படி, காமெடியாகப் பேசுவதற்கு என்றும் எதிர்க்கட்சியினரை தரைமட்டமாகத் திட்டுவதற்கு என்றும் வெவ்வேறு ரக பேச்சாளர்கள் இருப்பார்கள். ஆனால் தற்போது இவ்வகையினருக்கு இடம்கொடுக்காமல் நகைச்சுவையாகட்டும் இறங்கி விமர்சிப்பதாகட்டும் அனைத்தையுமே அமைச்சர்கள் உள்ளிட்ட முதன்மை பேச்சாளர்களே பேசுகின்றனர். திமுகவில் இந்த நாடாளுமன்ற தேர்தல் முதல் களத்தில் தீவிரமாகவும், முதன்மையாகவும் இருந்துவரும் உதயநிதி ஸ்டாலின் தென்சென்னை வேட்பாளர் தமிழச்சி தங்கபாண்டியனை ஆதரித்து பிரச்சாரத்தில் ஈடுபட்டார். அப்போது அவர் தமிழச்சி தங்கபாண்டியனை அழகான வேட்பாளர் எனக்கூறிவிட்டு, அறிவில் சொல்கிறேன் என்றார். அது அப்போது மீம் மெட்டீரியலானது.
இப்போது அதிமுகதான் இவற்றில் முதலிடம், அமைச்சர்கள் அனைவரும் சென்ற இடங்களிலெல்லாம் எதையாவது பேசித்தள்ளுகின்றனர். ஒரு பக்கம் திண்டுக்கல் சீனிவாசன், செல்லூர் ராஜூ, ராஜேந்திரபாலாஜி என இந்த வரிசையை நீட்டிக்கொண்டே போகலாம் அந்தளவிற்கு அவர்கள் பேசிக்கொண்டி ருக்கிறார்கள். முக்கியமாக ஜெயலலிதா மறைந்தபிறகு பேச ஆரம்பித்தவர்கள்தான் இவற்றில் முக்கிய இடத்தை பிடிக்கின்றனர்.
செல்லூர் ராஜூ மதுரையில் நடந்த பத்திரிகையாளர் சந்திப்பில், "நடிகர் நடிகைகள் பிரச்சாரம் செய்தால் கூட்டமாக நின்று வேடிக்கை பார்ப்பார்கள், கூட்டம் எல்லாம் ஓட்டாக மாறாது. குஷ்புவுக்கு வயதாகிவிட்டது. பிரதமர் மோடிதான் எங்கள் வீட்டு மாப்பிள்ளை. அவருக்கு எங்களால் பெண் கேட்டு செல்ல முடியும். ஆனால் திமுக கூட்டணியில் யார் மாப்பிள்ளை என்று தெரியாத நிலையில், எப்படி பெண் தருவார்கள்?  அதிமுக, திமுக என மாறி, மாறி சவாரி செய்த மார்க்சிஸ்ட் கட்சி ஒரு சொங்கிக் கட்சி" என்று கூறி சர்ச்சையைக் கிளப்பினார்.

திண்டுக்கல் சீனிவாசன், பாமகவின் சின்னத்தை மாம்பழம் என்று கூறுவதற்கு பதிலாக ஆப்பிள் என்று கூறினார். இதில் என்ன ஆச்சர்யம் என்றால், அடுத்தடுத்த நாட்களிலும் தொடர்ந்து அதையே கூறினார். அதற்கு முன்பு "பிரதமர் நரேந்திர மோடி ஒரு பக்கம் போட்டியிடுகிறார், மோடியின் பேரன் ராகுல் காந்தி இன்னொரு பக்கம் போட்டியிடுகிறார்" எனக்கூறி அனைவரையும் திகைப்படைய செய்தார்.
ராஜேந்திரபாலாஜி, 'மோடியை எதிர்த்தவர்கள் லூசு பிடித்துச் சுற்றி வருகின்றனர்', 'எடப்பாடியை எதிர்த்தால் டெட்பாடி', ‘இந்தியாவின் ஸ்டண்ட் மாஸ்டர் மோடி’, 'தேர்தல் யுத்தத்தில் மோடிதான் எங்களின் கிருஷ்ணர், அர்ஜூனராக முதல்வர் பழனிசாமி உள்ளார்', 'மோடி எங்கள் டாடி' என்றெல்லாம் கூறி கூடிய மக்களை பதற வைத்தார். ஒரு கட்டத்தில் ராஜேந்திரபாலாஜி வந்தால் அங்கு நல்ல எண்டெர்டெயின்மெண்ட் இருக்கு என அவர் பக்கம் கவனம் திரும்பியது.
கூட்டணிக்கு முன்பு அதிமுகவை விமர்சித்த கட்சித் தலைவர்களெல்லாம் தற்போது மிகவும் திண்டாடி வருகின்றனர். அந்தவகையில் தேமுதிக, பாமக கட்சிகளும் விதிவிலக்கல்ல. முன்பு இவர்கள் அதிமுகவை மிகவும் கடுமையாக விமர்சித்தவர்கள். தற்போது அதே அதிமுக கூட்டணியில் இருக்கின்ற னர். தேமுதிகவின் பொருளாளர் பிரேமலதா, பாமகவின் நிறுவனர் ராமதாஸ், இளைஞரணி தலைவர் அன்புமணி ஆகியோர் அவ்வப்போது திமுகவை விமர்சிக்கும் போது, திமுக என்று கூறுவதற்கு பதிலாக அதிமுக என்று கூறி விமர்சனத்தை கிளப்புவார்.

பாஜகவின் தமிழக தலைவர் தமிழிசை சவுந்தரராஜனும் பன்ச்கள், எதுகை மோனை வசனங்கள், போன்றவற்றை பேசினார், பேசி வருகிறார். இந்த லிஸ்ட்டில் நாம் தவிர்க்கமுடியாதவர் மன்சூர் அலிகான், திண்டுக்கல்லில் அவர் அரசு வேலைகளில் மட்டுமே  ஈடுபடவில்லை. மற்ற அனைத்து வேலைகளையும் செய்துவிட்டார். குதிரை ஓட்டுவது முதல் கொத்து புரோட்டா போடுவதுவரை, செருப்பு தைப்பது முதல் சேல்ஸ் செய்வது வரை அனைத்து வேலைகளையும் பிரச்சாரத்துக்காக செய்துகொண்டிருக்கிறார். இப்படியாக இந்தத் தேர்தலில் இவர்களே நிறைய உளறியும், நகைச்சுவை யாகப் பேசியும், நகைச்சுவை பேச்சாளர்கள் மற்றும் இரண்டாம் கட்ட பேச்சாளர்கள் ஆகியோருக்கு வேலை இல்லாமல் செய்துவிட்டனர் என்பதே உண்மை.


எப்ஏஎஸ்க்கு சொந்தமான விளையாட்டு அரங்கத்தை ஒப்படைக்க மறுப்பது ஏன்?

கால்பந்து விளையாட்டிலும் அரசியலை நுழைத்து சிலாங்கூர் மாநில அரசாங்கம் அராஜகம் புரிந்து வருவதாக எப்ஏஎஸ் சின் தலைவர் டத்தோஸ்ரீ சுப ஹான் கமால் நேற்று குற்றம் சாட்டினார். ஷாஆலம் செக்ஷன் யு 15ல் எப்ஏஎஸ் எனப்படும் சிலாங்கூர் கால்பந்து சங்கத்திற்கு என விளையாட்டு அரங்கம் ஒன்று கட்டப்பட்டது. மாநிலத்தில் அதிகமான கால்பந்து விளையாட்டாளர் களை உருவாக்க வேண் டும் என்ற நோக்கில் இந்த அரங் கம் 1 கோடியே 20 லட்சம் வெள்ளி செல வில் கட்டப் பட்டது. சிலாங்கூர் மாநிலத்தின் முன்னாள் மந்திரி புசார் டான்ஸ்ரீ காலிட் இப்ராஹிம் சங்கத்தின் தலைவராக பொறுப்பேற்றிருந்த போது இவ்வரங்கத்தை கட்டுவதற்கான முயற்சிகள் மேற்கொள்ளப்பட்டன. பெட்டாலிங்ஜெயாவில் இருந்த எப்ஏஎஸ்க்கு சொந்தமான திடலில் மேம்பாட்டுத் திட்டங்கள் கொண்டு வரப்பட்டதால், ஷாஆலமில் மாற்று அரங்கத்தை கட்ட டான்ஸ்ரீ காலிட் முடிவு செய்தார்.இதன் அடிப்படையில் அவ்விளையாட்டு அரங்கம் கடந்தாண்டு முழுமையாக கட்டி முடிக்கப்பட்டது.கட்டுமானப் பணிகள் அனைத்தும் முழுமைப் பெற்ற பின்பு அவ்விளையாட்டு அரங்கை எப்ஏஎஸ்சிடம் ஒப்படைக்க சிலாங்கூர் மாநில அரசு மறுப்பு தெரிவித்து வருகிறது. மாநில மந்திரிபுசார் டத்தோஸ்ரீ அஸ்மின் அலி சங்கத்தின் தலைவராக இருந்த போது, இவ்விவகாரத்தில் எந்தவொரு பிரச்சினையும் ஏற்பட வில்லை. அஸ்மின் அலியின் திட்டங்களுக்கு சங்கத்தின் நிர்வாக உறுப்பினர்கள் ஆதரவு வழங்காத நிலையில் அவர் சங்கத்தை விட்டு விலகிச் சென்றார்.அதன் பின்னர் நடைபெற்ற தேர்தலில் நான் தலைவராகத் தேர்வு செய்யப்பட்டேன். என் தலைமையிலான அணி எப்ஏஎஸ்சிற்கு பொறுப்பேற்றது கூட அவ்விளையாட்டு அரங்கை ஒப்படைப்பதற்கு சிக்கலை ஏற்படுத்தியிருக்கும் என தாம் நம்புவதாக சுபஹான் கமால் கூறினார்.81 ஆண்டுகள் வரலாற்றைக் கொண்ட கால்பந்து சங்கத்திற்கு சொந்த விளையாட்டு அரங்கம் இல்லாதது வருத்தத்திற்கு உரிய விஷயமாகும். அவ்விளையாட்டு அரங்கை எப்ஏஎஸ்சில் ஒப்படைக்க வேண்டும் என வலியுறுத்தி மாநில அரசுக்கு கடிதங்களும் வழங்கப்பட்டன. ஆனால் அக் கடிதங்களுக்கு எந்தவொரு பதிலும் இல்லை. ஆகவேஅவ்விளையாட்டு அரங்கை உடனடியாக எப்ஏஎஸ்சிடம் ஒப்படைக்க மாநில அரசு முன்வர வேண் டும் என்று சுபஹான் கமால் செய்தியாளர்களிடம் கூறினார்.


புதிய மலேசிய குறிக்கோள் கவிடப்பட்டால் அரசாங்கத்திலிருந்து ஜ.செ.க. வெளியேறும்.

கோலாலம்பூர்,

ஒரு புதிய மலேசியா என்ற குறிக்கோள் கைவிடப்பட்டால், அரசாங்கத்தில் இருந்தாலும் சரி அல்லது வெளியே இருந்தாலும் சரி ஜ.செ.க. தலைவர்கள் கூட்டணி அரசாங்கத்தை விட்டு வெளியேற தயங்க மாட்டார்கள் என்று லிம் கிட் சியாங் கூறியுள்ளார்.ம.சீ.ச. தலைவர்களைபோல் முதுகெலும்பில்லாத வர்களாக ஜ.செ.க. தலைவர்கள் ஒருபோதும் இருக்க மாட்டார்கள் என்று அவர் குறிப்பிட்டார்.

Read More: Malaysia Nanban Tamil Daily on 21.12.2018


கிளிநொச்சி பொதுச் சந்தையில் ஏற்பட்ட பாரிய தீ !

கிளிநொச்சி பொதுச் சந்தையில் 16-08-2016 இரவு ஏற்பட்ட பாரிய தீ காரணமாக புடவை மற்றும் பழக் கடைகள் என்பன முற்றாக எரிந்து அழிந்துள்ளது. இது தொடர்பில் தெரியவருவதாவது இன்று இரவு எட்டு முப்பதுக்கும் ஒன்பது மணிக்கும் இடையில் ஏற்பட்ட பாரிய தீ விபத்துக் காரணமாக சந்தையின் அனைத்து பழக் கடைகளும், 60க்கு மேற்பட்ட புடவை கடைகளும் முற்றாக எரிந்து அழிந்துள்ளது. இதனால் பல கோடி ரூபா பெறுமதியான சொத்துகளும் தீயில் எரிந்து நாகமாகியுள்ளது. தீ பிடித்து எரிய தொடங்கிய நிலையில் வேகமாக வீசிய காற்று காரணமாக படிப்படியாக எல்லாக் கடைகளுக்கும் தீ வேகமாக பரவி பெரும் சுவாலை விட்டு எரிந்துகொண்டிருந்த நிலையில் உடனடியாக பொலீஸ் நீர்த்தாங்கி மூலம் தீ அனைக்கும் முயற்சி மேற்க்கொள்ளப்பட்டது. இருந்த போதும் தீயை கட்டுப்படுத்த முடியவில்லை. தொடர்ந்தும் தீ சுவாலை விட்டு எரிந்து வேகமாக பரவியது. பின்னர் இராணுவத்தின் நீர்த்தாங்களும் சேர்ந்து தீயை அணைக்கும் முயற்சியில் தீவிரமாக ஈடுப்பட்டனர் இருந்தும் தீயை கட்டுப்பாட்டுக்குள் கொண்டுவர முடியவில்லை. இதனையடுத்து கொக்காவில் இராணுவ முகாமிலிருந்து இராணுவத்தின் தீ அணைக்கும் வாகனமும் கொண்டுவரப்பட்டு கடும் பேராட்டத்திற்கு மத்தியில் தீ தொடர்ந்தும் பரவாது கட்டுப்பாட்டுக்குள் கொண்டுவரப்பட்டது. இதற்கிடையில் ஏற்பட்ட தீ 60 க்கு மேற்பட்ட புடவை கடைகளையும், அனைத்து பழக்கடைகளையும் எரித்து அழித்துள்ளது. தீயை அணைக்குமும் முயற்சியில் ஈடுப்பட்ட இராணுவத்தினரில் ஜந்து மேற்பட்டவர்கள் தீக் காயங்களுக்குள்ளும் உள்ளாகியுள்ளனர் எற்கனவே யுத்தத்தால் அனைத்தையும் இழந்த கிளிநொச்சி சந்தை வியாபாரிகள் மிக மோசமான பொருளாதார நெருக்கடிகளுக்கு மத்தியில் மீள்குடியேற்றத்திற்கு பின்னர் அம்பாள்குளம் பகுதியில் சந்தை ஆரம்பிக்கப்பட்ட போது சில காலம் அங்கு போதியளவு வியாபாரம் இன்றி வியாபாரிகள் பெரும் பொருளாதார நெருக்கடிகளை சந்தித்த வேளை தாங்கள் 2009 க்கு முன் சந்தை இயங்கிய (தறபோது சந்தை உள்ள பிரதேசம்) பகுதிக்கு செல்ல வேண்டும் என்ற கோரிக்கை முன்வைக்கப்பட்டது. இராணுவத்தின் கட்டுப்பாட்டில் இருந்து தற்போது சந்தை பகுதி மீட்கப்பட்டு மீன் மற்றும் மரக்கறி வியாபாரத்திற்கு நிரந்தர கட்டடிம் அமைக்கப்பட்டு வழங்க்கபட்ட நிலையில் ஏனைய வியாபார துறைகளுக்கு தற்காலிக தகர கொட்டில்கள் அமைத்து வழங்க்கப்பட்டது. இந்த குறித்த தற்காலிக கொட்டில்களே தீ பிடித்து எரிந்து அழிந்துள்ளது. கிளிநொச்சி நகரத்தில் சில வருடங்களுக்கு முன் தனியார் புடவை கடை ஒன்று தீயினால் எரிந்து அழிந்த போது கரைச்சி பிரதேச சபையினரிடம் தீ அணைப்பு படை ஒன்றின் அவசியம் குறித்து பல தரப்பினர்களாலும் சுட்டிக்காட்டப்பட்டது ஆனால் அவர்கள் அதனை கருத்தில் எடுக்கவில்லை. கிளிநொச்சி நகரத்தில் ஒரு தீ அணைப்பு படை இருந்திருக்குமாயின் ஒரு சில கடைகள் எரிந்த நிலையில் தீயை கட்டுப்படுத்தியிருக்க முடிந்திருக்கும் என வியாபாரிகள் சுட்டிக்காட்டுகின்றனர். மேலும் ஒரு வருடதிற்கு என வழங்கப்பட்ட குறித்த தற்காலி கொட்டில்களில் வியாபாரிகள் மூன்று வருடங்களுக்கு மேல் வியாபாரம் செய்து வருகின்ற நிலையில் கடந்த மாதம் தங்களுக்கு நிரந்தர கட்டடம் அமைத்து தருமாறு பல தரப்பினர்களிடமும் கோரிக்கை விடுத்திருந்தமையும் குறிப்பிடத்தக்கது.


தற்காலிக ஆசிரியர்கள் விவகாரம். விடியலே வராதா?

கோலாலம்பூர்,

நாடு முழுவதும் உள்ள  ஆரம்ப, இடைநிலைப் பள்ளிகளில் தற்காலிக ஆசிரியர்களாகவும் மாற்று  ஆசிரியர்களாகவும் பல ஆண்டுகளாகப் பணியாற்றிய 50-க்கும் மேற்பட்ட இந்திய ஆசிரியர்கள், முழுநேர ஆசிரியர்களாகப் பணியாற்றுவதற்கு இதுவரையிலும்  வாய்ப்பு வழங்கப்படாதது குறித்து மலேசிய நண்பனின் கவனத்திற்கு கொண்டு வரப்பட்டுள்ளது.

Read More: Malaysia Nanban Tamil Daily on 11.2.2019


பெண்ணாக என்னை நானே ரசிச்சேன்!ரெமோ சிவகார்த்தி

‘‘ரெமோ.... எனக்கு இன்னும் முக்கியமான படம். காதல் + காமெடியில் முழுக்க படம் பண்ணினதும் கிடையாது. இயக்குநர் பாக்யராஜ் கண்ணன் சொன்னபோது பிடித்தே இருந்தது. ஆனால், இந்தக் கதையை செய்யலாமா என்று 10 மாதம் யோசிச்சேன். இதில் பெண் வேஷம்... செய்ய முடியுமானு தயக்கம். கொஞ்சம் பிசகினாலும் தப்பாயிடும். ‘பொண்ணு மாதிரியே இல்லையே’ன்னு யாராவது சொல்லிட்டா கிறுகிறுத்துப் போயிடும். அப்புறம் முடிவெடுத்துட்டேன். பத்து தடவைக்கு மேலே பெண் வேஷத்திற்கு போட்டோ ஷூட் எடுத்துப் பார்த்தோம். ஒன்பது ஷூட் வரைக்கும் நம்பிக்கை வரலை. 10வது தடவை செய்யும்போது ‘டக்’னு மனசுல ஃப்ளாஷ் அடிச்சது. ஓகே சொல்லிட்டேன். நானே இந்தப் படத்தை தயாரிக்கலாம்னு முடிவு செய்தேன். அப்புறம் பார்த்தால் என் மரியாதைக்குரிய நண்பர் ஆர்.டி.ராஜா வந்தார். எங்க அலைவரிசை ஒண்ணாயிருக்கும். சமயங்களில் நான் நெனைக்கிறதை அவர் வாய்விட்டு சொல்லியே பார்த்திருக்கேன். என்னோட நல்லது ெகட்டதுகளில் தொடர்ந்து வர்றார். அவர் தயாரிக்கிறது இன்னும் சந்தோஷம். அவர் தலைமையில் வந்த பிறகு பி.சி.ஸ்ரீராம் வந்துட்டார். அப்புறம் பெரிய அளவிற்கு ஆகிடுச்சு. சந்தோஷமான படமா ‘ரெமோ’ இருக்கும்!’’


என் ரோல் மோடல் ரமணா பட விஜயகாந்த்!

மலேசிய ஊழல் தடுப்பு ஆணையத்தின் (எம்.ஏ.சி.சி.) தலைமை ஆணையர் டத்தோ ஸூல்கிப்லி அகமட் தலைமையில் அதன் அதிகாரிகள் நேற்று மலேசிய நண்பன் அலுவலகத்திற்கு நல்லெண்ண சிறப்பு வருகையை மேற்கொண்டனர். எம்.ஏ.சி.சி. நடவடிக்கைகள் பற்றி மக்கள் மத்தியில் தகவல் சேர்ப்பிக்கும் முக்கியமான ஊடகங்களில் ஒன்றாக மலேசிய நண்பனை தேர்வு செய்து, இந்நாளிதழுடன் இணைந்து பல்வேறு நிகழ்ச்சி களை ஏற்பாடு செய்யும் சாத்தியங்களை ஆராயும் பொருட்டு இவ்வருகை அமைந்தது. மலேசிய நண்பன் நிர்வாக இயக்குநர் டத்தோ ஷாபி ஜமான் அதிகாரிகளை வரவேற்று, இந்த கலந்துரையாடலில் கலந்து கொண்டார். மலேசிய நண்பன் அண்மையக் காலமாக இந்திய சமூகத்தில் நிலவும் பல்வேறு பிரச்சினைகளை மக்கள் கவனத்திற்கு கொண்டு வரு வது பற்றியும், குறிப்பாக மக்களுக்கு சேர வேண்டிய உதவித் தொகை களும் மானியங்களும் அவர் களுக்கு முறையாகக் கொண்டு சேர்க்கப்படாதது குறித்தும் டத்தோ ஸூல்கிப்லி அகமட் டிற்கு விளக்கம் அளித்தார். எம்.ஏ.சி.சி-க்கும் மலேசிய நண்பனுக்கும் இடையே பரஸ்பர ரீதியில் ஒத்துழைப்பு காணப் படும் பல்வேறு விஷயங்கள் தொட்டும் இச்சந்திப்பில் பேசப் பட்டன. டத்தோ ஸூல்கிப்லி சில சுவாரஸ்யமான தகவல்களை பகிர்ந்து கொண்டதுடன், சினிமா பற்றியும் பேசினார். தமிழ்ச் சினிமாவில் நடிகர் விஜய காந்த் நடித்த ரமணாவை ஒரு ரோல் மோடலாக தாம் கருதுவதாக அவர் சொன்னார். ஒரு கல்லூரியில் பேராசிரியராக இருக்கும் விஜயகாந்த் ஊழல் தடுப்பு ஆணையத்தின் தலைவ ராகவும் இந்த படத்தில் பாகமேற்றுள்ளார். சமூகத்தின் மத்தியில் ஊழலை ஒழிப்பதற்கு அவர் எடுக்கும் அதிரடியான நட வடிக்கைகளை இப்படம் சித்தரிக்கிறது. அந்த ரமணாவாக இந்த ஸூல்கிப்லி வலம் வர நினைக் கிறேன் என்று சற்று நகைச் சுவையாக அவர் கூறினார். எனினும், தனது கடமையில் இருக்கும் கண்டிப்பையும் அவர் வெளிப்படுத்தினார் என்றால் மிகையாகாது. எம்.ஏ.சி.சி. மாதாந்திர காலண் டரில் ஒவ்வொரு நாளுக்கும் ஒரு குறிப்பு எழுதப் பட்டுள்ளது. ஊழல் புரிவோரில் வாரம் ஒருவரை குறி வைத்து தாங்கள் நடவடிக்கையில் இறங்குவதாக அவர் மேலும் கூறினார். இந்தியர்கள் மத்தியில் ஊழல் தடுப்பு தொடர்பாக மிகப்பெரிய விழிப்புணர்வை மலேசிய நண்பன் மேற்கொள்ள வேண்டும் என்பதையும் டத்தோ ஸூல்கிப்லி வலியுறுத்தினார். ஊழலற்ற ஒரு மலேசிய நாட்டை காண வேண்டும் என்பதே தமது லட்சியம் என்று குறிப்பிட்டுள்ள டத்தோ ஸூல்கிப்லி, கடந்த ஆண்டு ஆகஸ்ட் மாதம் (ஊழல் தடுப்பு ஆணையத்தின் தலைமைப் பொறுப்பாளராக தாம் நியமிக்கப்பட்ட போதிலும் ஒரு குழு வாக இணைந்து பணியாற்றும் தமது அணுகுமுறை ஆக்கப் பூர்வமான பலனை தந்து இருப்பது குறித்து பெருமிதம் தெரிவித்தார். சுமார் 2 மணி நேரம் நண்பன் தலைமையக கூட்டறையில் நடைபெற்ற டத்தோ ஸூல்கிப்லி மற்றும் அவர் தலைமையிலான அதிகாரிகளுடனான சந்திப் பின்போது மலேசிய நண்பன் நிர்வாகி பிரகாஷ், மலேசிய நண்பன் தலைமை ஆசிரியர் இ.எம்.சாமி மற்றும் செய்தி ஆசிரியர் ராஜேஸ்வரி கணேசன் ஆகியோர் கலந்து கொண்டனர்.


'ரெய்டு' தகவல் கசியாமல் இருக்க' திருமண விழா' என்று சொல்லி 200 கார்கள் முன்பதிவு

சென்னை முழுதும் வருமான வரித்துறை சோதனை நடத்தும் அதிகாரிகள் சோதனைக்குச் செல்ல வாடகைக் கார்களை அமர்த்தும்போது சாமர்த்தியமாக திருமணத்துக்கு தேவை என்று பதிவு செய்துள்ளனர்.

தமிழகம் முழுதும், டெல்லி, ஹைதராபாத், புதுவை, பெங்களூரு உட்பட 10 நிறுவனங்களைச் சார்ந்த 187 இடங்களில் வருமான வரித்துறையினர் சோதனை நடத்தி வருகின்றனர். சென்னையில் வருமான வரித்துறையினர் சோதனையை ரகசியமாக திட்டமிட்டுள்ளனர்.

வருமான வரித்துறையினரின் நூதன ஏற்பாடு:

சோதனை பற்றிய விவரங்கள் யாருக்கும் கசிந்துவிடக்கூடாது என்பது குறித்து கவனமாக இருந்தததால், ஒவ்வொரு அடியையும் ரகசியமாக எடுத்து வைத்துள்ளனர். வழக்கமாக ஒரு குறிப்பிட்ட டிராவல்ஸ் நிறுவனத்தில்தான் கார்களை வாடகைக்கு எடுப்பார்கள், வருமான வரித்துறையினர்.

திருமணத்துக்காக 200 கார்கள்:

ஆனால் இந்த முறை பாஸ்ட் ட்ராக் நிறுவனத்தில் 200 கார்களை சோதனைக்காகப் பதிவு செய்துள்ளனர். மொத்தமாக 200 கார்களை வாடகைக்கு எடுக்கும்போது தகவல் கசிந்து அதன் மூலம் சோதனை விவரம் தெரிந்துவிடும் என்பதால் பெரிய செல்வந்தர் வீட்டுத் திருமணத்திற்கு கார் வேண்டும் என்று கடந்த நான்கு நாட்களுக்கு முன்னரே வாடகைக்கு முன்பதிவு செய்து வைத்துள்ளனர்.

கண்ணாடியில் ஒட்டிய திருமண அட்டை:

இன்று காலை கார்களை வாடகைக்கு எடுக்கும் போது, அனைத்து கார் ஓட்டுநர்களிடமும் கார் கண்ணாடியில் ஒட்டும்படி அட்டை ஒன்றைக் கொடுத்துள்ளனர். அதில் ஸ்ரீனி வெட்ஸ் மஹி (SRINI-weds-MAHI) என்ற வாசகங்கள் இருந்துள்ளன. மணமகன் வீட்டாருக்கு கார் வாடகைக்கு எடுப்பது போல் எடுத்து அதில் வந்து சோதனையில் ஈடுபட்டுள்ளனர்.

கார் ஓட்டுநர்கள் ஏமாந்தனர்:

கார் ஓட்டுநர்களிடம் இது பற்றி கேட்டபோது "எங்களுக்கு திருமணவிழாவுக்கு கார் தேவை என்று தான் சொன்னார்கள். கல்யாணவீட்டு சவாரி என்று வந்தோம். காரில் வந்தவர்களும் விலாசத்தை மட்டும் சொன்னார்கள், இங்கு வந்தபிறகுதான், மீடியாக்கள் வந்து பரபரப்பாக செய்திகள் வெளிவந்த பிறகுதான் நாங்கள் வருமான வரித்துறை அதிகாரிகளை ஏற்றிவந்துள்ளோம் என்பதே தெரிந்தது" என்று கூறினர்.

'சிவாஜி' திரைப்பட பாணியில் ..

ரஜினி நடித்த சிவாஜி திரைப்படத்தில் இடைவேளைக்குப் பின்னர் வரும் திருப்புமுனை காட்சியில் '1 ரூபாய்' நாணய தொலைபேசியில் சுமனை அழைத்துப் பேசும் ரஜினி, "சார்.. உங்க வீட்டில் நாளை முகூர்த்தம்" என்பார். அதற்கு சுமன், "என்னய்யா சொல்ற" எனக் கேட்பார். ரஜினி, "இன்கம் டாக்ஸ் துறையில் முகூர்த்தம் என்றால் வருமான வரித்துறை சோதனை. எல்லா ஆவணங்களையும் பத்திரப்படுத்திக்கவும்" என்பார்.

கிட்டத்தட்ட சிவாஜி பட பாணியில்தான் இன்று அதிகாரிகள் முகூர்த்துக்காக எனக் கூறி கார்களை முன்பதிவு செய்துள்ளனர்.


இந்தியர்கள், சீனர்கள் தனியாகப் போராடினார்களா?

கோலாலம்பூர், அக். 31-

நாடு சுதந்திரம் பெற்ற விவகாரத்தில் மலேசிய இந்தியர்கள் மற்றும் சீனர்கள் சம்பந்தப்பட்ட சில வரலாற்றுப் பதிவுகள் அரசாங்கப் பள்ளிகளுக்கான நான்காம் படிவ சரித்திரப் புத்தகத்தில் காணாமல் போயிருக்கும் தகவல் கசிந்துள்ளது. ஐ.பி.பி.என்.எனும் தேசியக் கல்வி மேம்பாட்டு இயக்கம் ஓர் அறிக்கையில் இது பற்றி கூறியுள்ளது. மலாயா சுதந்திரம் பெறுவதில் சிறுபான்மையினர் ஆற்றியுள்ள பங்களிப்பு மற்றும் தேசிய மொழியின் முக்கியத்துவம் குறித்து விளக்கமளிப்பதில் இக்குறைப்பாடு நேர்ந்திருப்பதாக அந்த அறிக்கை குறிப்பிடுகிறது.

1956 ஆம் ஆண்டு ரசாக் அறிக்கையை குறிப்பிடுகையில், அப்போது பஹாசா மெலாயு என்றழைக்கப்பட்ட மலாய் மொழி இடைநிலைப் பள்ளிகளில் பிரதான கற்பித்தல் மொழியாக இருந்ததாகவும் ஆங்கிலம் ஒரு பாடமாக போதிக்கப்பட்டதாகவும் அந்த வரலாற்றுப் பாடப்புத்தகத்தின் அத்தியாயம் 7 இல் எழுதப்பட்டிருப்பதாகத் தெரிவிக்கப்பட்டது. ஆனால், இது தவறான தகவலாகும என ஐ.பி.பி.என். கூறுகிறது. 1960 களில் பள்ளிகளில் மலாய் மொழி பிரதான போதனா மொழியாக இருந்ததாகக் கூறப்படுவது தவறு. அந்த சமயத்தில் இடைநிலைப் பள்ளிகளில் ஆங்கிலம் மற்றும் மாண்டரின் மொழிகள் போதனா மொழிகளாகப் பயன்படுத்தப்பட்டன.

1960 இல் ரஹ்மான் தாலிப் அறிக்கை வெளியான பிறகு மட்டுமே மாண்டரினை போதனா மொழியாகக் கொண்ட இடைநிலைப் பள்ளிகள் ஆங்கிலம் அல்லது மலாய் மொழியைப் பயன்படுத்த வேண்டும் என்ற நடைமுறை வந்தது. அரசாங்க நிதியைப் பெறுவதற்கு இது உதவும் என கூறப்பட்டது. 1976 இல் மட்டுமே ஆங்கில மொழியை போதனா மொழியாகக் கொண்ட இடைநிலைப் பள்ளிகள் தேசிய மொழிக்கு மாறும் நடைமுறை அமலுக்கு வந்தது. முதல் படிவம் முதல் 5 ஆம் படிவம் வரைக்குமான வரலாற்றுப் பாடப் புத்தகங்களை சீரமைக்க வேண்டும் என்பது மீதிலான அறிக்கையை ஐ.பி.பி.என். வெளியிட்டுள்ளது.

தாய்மொழி பள்ளிகளின் மேம்பாடு, தாய்மொழியின் நிலைப்பாடு, சிறுபான்மை பிரிவினரின் மொழி, பள்ளி, கலாச்சாரம் ஆகியவற்றின் பராமரிப்பு ஆகியவற்றுக்கு வாக்குறுதிகள் அளிக்கப்பட்டிருந்ததையும் அந்த அறிக்கை சுட்டிக்காட்டியது. அரசாங்க உதவிகள் பெற்ற அனைத்து பள்ளிகளும் சரிசமமாக நடத்தப்படும் என்பதற்கும் வாக்குறுதிகள் அளிக்கப்பட்டன. மற்றொரு நிலவரத்தில், அனைத்து ஆங்கில மற்றும் தாய்மொழிப் பள்ளிகளும் நிலைநிறுத்தப்பட வேண்டும் என ம.சீ.ச. தனியாகவும் குடியுரிமை மற்றும் பள்ளிகளில் தாய்மொழியின் பயன்பாடு குறித்து ம.இ.கா. தனியாகவும் கோரிக்கை எழுப்பியதாக அந்த 4 ஆம் படிவ வரலாற்றுப் பாடப்புத்தகத்தில் குறிப்பிடப்பட்டுள்ளது.

இதுவும் தவறான தகவலாகும். ம.சீ.ச., ம.இ.கா. இரண்டும் ஒன்றாக தேர்தல் கொள்கை அறிக்கையை வெளியிட்டு, ஆங்கில, தாய்மொழி பள்ளிகள் நிலைநிறுத்தப்படுவதற்கும், தேசிய மொழி என்ற வகையில் மலாய் மொழி எந்த வகையிலும் கல்வி முறையில் மற்ற மொழிகளின் பயன்பாட்டை தடை செய்யக்கூடாது என்பதையும் வலியுறுத்தி அந்த கொள்கை அறிக்கையில் குரல் கொடுத்திருந்தன. குடியுரிமைக்கும் அதில் குரல் கொடுக்கப்பட்டிருந்தது. ஆனால், அதுவும் அந்த பாடப் புத்தகத்தில் விவரிக்கப்பட்டிருக்க வேண்டும் என ஐ.பி.பி.என் கூறியிருப்பதாக் தி வைப்ஸ் இணைய ஏடு தகவல் வெளியிட்டுள்ளது.


`உண்மையைச் சொல்லத் தயார்' ஆனால்... - போலீஸாரை அதிர வைத்த நிர்மலாதேவி

மாணவிகள் போன் உரையாடல் விவகாரத்தில் போலீஸாரிடம் சிக்கிய நிர்மலாதேவி, சில முக்கியத் தகவல்களைக் கூறியதாக தகவல்கள் வெளியா கியுள்ளன.

 விருதுநகர் மாவட்டம், அருப்புக்கோட்டையில் உள்ள கல்லூரியில் பேராசிரியராகப் பணியாற்றுபவர் நிர்மலாதேவி. கடந்த இரண்டு தினங்களுக்கு முன்பு நிர்மலாதேவி, கல்லூரி மாணவிகளிடம் போனில் பேசும் உரையாடல் வெளியாகி, கடும் அதிர்வலையை ஏற்படுத்தியது. இந்த உரையாடல் குறித்து நிர்மலாதேவியிடம் கேட்டபோது, `பேசியது நான்தான். ஆனால், நான் தவறாகப் பேசவில்லை’ என்று கூறினார்.
இந்தநிலையில் நிர்மலாதேவியின் போன் உரையாடலுக்கு கடும் எதிர்ப்புகள் கிளம்பின. இதனால், அவரை அருப்புக்கோட்டை போலீஸார் கைது செய்து விசாரித்துவந்தனர். இந்த வழக்கை சி.பி.சி.ஐ.டி-க்கு மாற்ற டி.ஜி.பி டி.கே.ராஜேந்திரன் உத்தரவிட்டுள்ளதாக டி.ஜி.பி அலுவலக செய்திக் குறிப்பில் கூறப்பட்டுள்ளது.

நிர்மலாதேவியிடம் விசாரணை நடத்திய போலீஸ் உயரதிகாரி ஒருவரிடம் பேசினோம். "நிர்மலாதேவியிடம் போன் உரையாடல் குறித்த கேள்விகளை அவரிடம் கேட்டோம். அதற்கு அவர், `தவறாக மாணவிகளிடம் நான் பேசவில்லை’ என்ற பதிலை மட்டும் திரும்பத் திரும்ப தெரிவித்தார். மேலும், இந்தச் சம்பவத்தில் தேவையில்லாமல் என்னை சிக்க வைக்க சதி நடக்கிறது.

நீதிமன்றத்தில் என் தரப்பு நியாயத்தை தெரிவிப்பேன்’ என்று கூறினார். தொடர்ந்து, நிர்மலா தேவியின் செல்போன்களை ஆராய்ந்தபோது அதில் சில மாணவிகளின் புகைப்படங்கள், தொடர்பு எண்கள் ஆகியவை இருந்தன. அதுதொடர்பாக அவரிடம் கேள்விகளைக் கேட்டதற்கு, `மாணவிகள் பாடம் தொடர்பான சந்தேகங்களை என்னிடம் கேட்பார்கள். அதனால்தான் அவர்களின் செல்போன் நம்பர்களைப் பதிவுசெய்து வைத்துள்ளேன்’ என்று கூலாகப் பதிலளித்தார்.
அடுத்து, சமீபகாலமாக நிர்மலா தேவி அடிக்கடி தொடர்பு கொண்ட நம்பர் குறித்து அவரிடம் கேட்டோம். அதற்கும் `பாடரீதியாகத்தான் பேசினேன்’ என்ற பதிலை தெரிவித்தார். பாதிக்கப்பட்ட மாணவிகள் தரப்பில் தெரிவிக்கப்பட்ட தகவல்களின் அடிப்படையில் நிர்மலாதேவியிடம் கேள்விகளைக் கேட்டோம். அதற்கு அவரால் சரிவர பதில் சொல்ல முடியவில்லை. அதோடு மழுப்பலான பதில்களைச் சொன்னார். இருப்பினும் நாங்கள் விடாப்பிடியாக அவரிடம் கேட்டதற்கு, `நான் உண்மையைச் சொல்ல தயார். ஆனால், அதன் பின்விளைவுகளைக் கருதி அமைதியாக இருக்கிறேன்’ என்று வாய் திறந்தார்.

அவர் தெரிவித்த முக்கிய தகவல்களை உயரதிகாரிகளின் கவனத்துக்கு கொண்டுச் சென்றோம். அதன் பிறகுதான், சி.பி.சி.ஐ.டி-க்கு இந்த வழக்கு மாற்றப்பட்டது. இதுவரை நாங்கள் நடத்திய விசாரணை அறிக்கை மற்றும் அவரிடமிருந்து பறிமுதல் செய்யப்பட்ட செல்போன்கள், ஆவணங்கள் ஆகியவற்றை சி.பி.சி.ஐ.டி போலீஸாரிடம் ஒப்படைக்கப்படும்" என்றார்.

இதற்கிடையில் நிர்மலாதேவி வழக்கை சி.பி.ஐ-க்கு மாற்ற வேண்டும் என்று வழக்கறிஞர் ஜி.எஸ்.மணி என்பவர், சென்னை நீதிமன்றத்தில் பொது நல வழக்கு தொடர்ந்துள்ளார். அதில், நிர்மலாதேவி வழக்கில் செல்வாக்குடையவர்களின் பெயர்கள் சேர்க்கப்படவில்லை என்று குறிப்பிட்டுள்ளார்.

நிர்மலாதேவியிடம் நடத்தப்பட்ட விசாரணையில் திடுக்கிடும் தகவல்கள் கிடைத்துள்ளதாகப் போலீஸ் தரப்பில் தெரிவிக்கப்பட்டது. அதாவது, பல்க லைக்கழகத்தில் உள்ள சிலரது பெயர்களையும் தேசிய கட்சியின் நிர்வாகிகளின் பெயர்களையும் நிர்மலாதேவி விசாரணையின்போது தெரிவித்துள்ளார். ஆனால், அந்தப் பெயர்கள் அரசியல் மற்றும் பண பலத்தால் வெளிச்சத்துக்குவரவில்லை. நிர்மலாதேவியை மையப்படுத்தியே இந்த வழக்கு வட்ட மடிக்கிறது.


நடிகை விஜயசாந்திக்கு முக்கியத்துவம் கொடுக்க ராகுல்காந்தி உத்தரவு

தெலுங்கானா மாநிலத்தில் விரைவில் தேர்தல் நடத்த தலைமை தேர்தல் கமி‌ஷன் தயாராகி வருகிறது. தேர்தலில் தெலுங்கானா காங்கிரசாரை உற்சாகப்படுத்தும் வகையில் புதிய கமிட்டிகளை உருவாக்கி காங்கிரஸ் தலைவர் ராகுல்காந்தி அறிவித்துள்ளார்.

பிரசார கமிட்டி தலைவராக மல்லுப்பட்டி விக்ரமர்கா அறிவிக்கப்பட்டுள்ளார். தேர்தல் பிரசார ஒருங்கிணைப்பு குழுவில் மொத்தம் 50 தலைவர்கள் இடம் பெற்றுள்ளனர். பிரச்சாரத்தல் ஈடுபடுவோர் பட்டியலையும் ராகுல் அறிவித்துள்ளார்.

நடிகை விஜயசாந்திக்கு பிரசாரத்தில் முக்கியத்துவம் அளிக்க ராகுல் உத்தரவிட்டுள்ளார். விஜயசாந்தி தெலுங்கானா பிரசார களத்தில் நட்சத்திர பேச்சாளர் அந்தஸ்துடன் பிரசாரத்தில் ஈடுபடுவார் என்று ராகுல் அறிவித்துள்ளார்.நடிகையாக மட்டுமல்லாமல் தேர்தல் களத்தில் அனுபவமும் உள்ள வரான விஜயசாந்தியை நட்சத்திர பேச்சாளராக நியமித்ததால் தெலுங்கானா காங்கிரஸ் கட்சியினர் உற்சாகம் அடைந்துள்ளனர்.

தெலங்கானா மாநில முதல் முதலமைச்சராக இருந்த சந்திரசேகராவ் கட்சியான ராஷ்டிர சமிதி கட்சியில் இருந்தவர் விஜயசாந்தி. ஆந்திராவின் மெதக் தொகுதி எம்.பி.யாக இருந்தார். சந்திரசேகரராவ் உடன் ஏற்பட்ட கருத்து வேறுபாடு காரணமாக அக்கட்சியில் இருந்து விலகி 2014ல் காங்கிரஸ் கட்சியில் இணைந்தார் விஜயசாந்தி. சந்திரசேகராவ் கட்சியை எதிர்கொள்ள அவரது கட்சியில் இருந்த விஜயசாந்தியே சரியான தேர்வு என்று கட்சியினரிடம் கூறியிருக்கிறார் ராகுல்.


சூரியபுயல் பற்றிய சோதனைக்கு நாசா அனுப்பும் ‘பார்க்கர் சோலார் புரோப்’

மனிதன் அறிவியலின் உதவியால் நிலா, செவ்வாய் கிரகம் என அனைத்திலும் தனது தொடர் முயற்சிகளின் மூலம் ஆய்வினை மேற்கொண்டு வருகிறான். ஆனால் இந்த விண்வெளி ஆராய்ச்சி நிகழ்வுகளுக்கு சூரியன் மட்டும் விதிவிலக்கல்ல. 1970-ஆம் ஆண்டே ஹீலியம்-2 என்ற விண்கலம் சூரியனை ஆராய அனுப்பட்டது. ஆனால் அந்த விண்கலமானது சூரியனிலிருந்து சுமார் 27 மில்லியன் மைல் தூரத்திற்கு அருகில் மட்டும்தான் சென்று ஆய்வு செய்தது.

அத்தனை தொடர்ந்து சூரியன் மற்றும் சூரியப்புயல் தொடர்பாக ஆராய நாசா திட்டமிட்டு ‘பார்க்கர் சோலார் புரோப்’  என்ற புது விண்கலத்தை அனுப்ப வுள்ளது. இந்த விண்கலமானது சுமார் 1,400 செல்சியஸ் வெப்பத்தையும் தாங்கி மணிக்கு சுமார் 7,25,000 கி.மீ வேகத்தில் பறக்கும் எனவும் கூறப்பட்டு ள்ளது. இதுவரை இல்லாத அளவிற்கு சூரியனிலிருந்து 40 லட்சம் மையில் தொலைவிலிருந்து இந்த விண்கலம் ஆய்வு செய்யும் எனவும் நாசா அறிவித்து ள்ளது.

அமெரிக்க நேரப்படி நாளை அதிகாலை 3.30 மணிக்கு இந்த விண்கலம் தன் பயணத்தை தொடங்கவிருக்கிறது. இந்த விண்கலம் தொடர்ந்து 6 வருடம் 11 மாதங்கள் சூரியனை 24 முறை சுற்றிவந்து ஆய்வு செய்யவுள்ளது எனவும் நாசா அறிவித்துள்ளது.


தேர்தல் வெற்றி தோல்வியைத் தீர்மானிப்பது இந்தியர்களின் கையில்

கோலாலம்பூர்,

நாட்டின் 14-ஆவது பொதுத்தேர்தலில், எந்த ஒரு நாடாளுமன்ற அல்லது சட்டமன்றத் தொகுதிகளிலும் இந்திய வாக்காளர்கள் பெரும்பான்மை இல்லை என்றாலும் வெற்றி, தோல்வியை நிர்ணயிக்கும் துருப்புச் சீட்டு அவர்களின் கைகளில் உள்ளது என்பதை மறுப்பதற்கில்லை. வரும் மே 9-ஆம் தேதி சுமார் 1,043,722 மலேசிய இந்தியர் கள் வாக்களிக்கும் உரிமையைப் பெற்றுள்ளனர். மிகவும் அதிகமாக சிலாங்கூர் மாநிலத்தில் 333,268 இந்திய வாக்காளர்கள் உள்ளனர். அடுத்து, பேராவில் 172,483, ஜொகூரில் 118,565, பினாங்கில் 90,349, கூட்டரசுப் பிரதேசத்தில் 88,519, நெகிரி செம்பிலானில் 87,512, கெடாவில் 74,511, பகாங்கில் 37,304, மலாக்காவில் 31,328,  இந்திய வாக்காளர்கள் பதிவாகியுள்ளனர்.

Read More: Malaysia Nanban Tamil Daily on 30.4.2018


அன்னையர் தினத்தில், அம்மாவிற்கு கோயில் திறக்கும் ராகவா லாரன்ஸ்..!

நடிகர் ராகவா லாரன்ஸ், அவரது அம்மாவிற்கு கட்டியுள்ள கோயிலை ஸ்டன்ட் மாஸ்டர் சூப்பர் சுப்ராயன் நாளை திறந்து வைக்கிறார். நடிகர் ராகவா லாரன்ஸ், ஶ்ரீராகவேந்திரா கடவுளின் மீது தீவிர பற்றுக் கொண்டார். எனவே அவர் தனது சொந்தச் செலவில் ராகவேந்திரருக்கு கோயில் கட்டியுள்ளார். இந்தக் கோயில், சென்னை அம்பத்தூரில் அமைந்துள்ளது. தற்போது அந்த கோயிலுக்கு எதிராக தன் அன்னையின் கோயில் ஒன்றையும் கட்டியுள்ளார். அந்த கோயிலில், அவருடைய அம்மா கண்மணியின் 5 அடி உயர முழு உருவச் சிலையை வைத்துள்ளார். அந்தச் சிலை ராஜஸ்தானில் இருந்து வரவழைக்கப்பட்டது. அதுமட்டும் இல்லாமல் 13 அடி உயரம் உள்ள காயத்திரி தேவியின் சிலையும் அந்த கோயிலில் நிறுவப்பட்டுள்ளது. ராகவா லாரன்ஸ் தனது அம்மாவிற்காக கட்டிய கோயிலை, அன்னையர் தினமான நாளை திறக்க உள்ளார். ஸ்டன்ட் மாஸ்டர் சூப்பர் சுப்பராயன் இந்த சிலையை காலை 8 மணிக்கு திறந்து வைக்கிறார். இந்த விழாவில் மேலும் சில முக்கிய திரை பிரபலங்களும் கலந்து கொள்கின்றனர்.


பிஃபா கிளப் உலகக் கோப்பை: லிவர்புல் சாம்பியன்

சர்வதேச கால்பந்து கூட்டமைப்பு (பிஃபா) கிளப் உலகக் கோப்பை போட்டியில் லிவர்பூல் அணி சாம்பியன் பட்டம் வென்றது.

இங்கிலாந்து ப்ரீமியர் லீக்கில் முன்னணி அணியான லிவர்பூலும், பிரேசில் சாம்பியனுமான பிளேமிங்கோவும் சனிக்கிழமை இரவு நடைபெற்ற இறுதிச் சுற்றில் மோதின. இரு அணிகளும் தொடக்கம் முதலே சமபலத்துடன் மோதியதால் ஆட்டம் பரபரப்பாக அமைந்தது.

கடந்த 1981-இல் இன்டர்கான்டினென்டல் கோப்பை போட்டியில் லிவர்புலை வென்றிருந்தது பிளேமிங்கோ. அதன் பின் 2012-இல் நடைபெற்ற கிளப் உலகக் கோப்பை போட்டியில் பிரேசிலின் கார்னித்தியன்ஸ் அணி லிவர்பூலை வீழ்த்தி பட்டம் வென்றிருந்தது.

வழக்கமான 90 நிமிட நேரத்தில் இரு அணிகளாலும் கோல போடமுடியவில்லை. இறுதியாக வழங்கப்பட்ட கூடுதல் நேரத்தில் லிவர்புல் வீரா ராபாடோ பிர்மினோ அடித்த ஒரே கோலே வெற்றிக் கோலாக மாறியது.

சாம்பியன்ஸ் லீக் கோப்பை, யுஇஎப்ஏ சூப்பர் கோப்பை போன்றவற்றுடன், கிளப் உலகக் கோப்பையையும் லிவர்பூல் அணி வென்றுள்ளது குறிப்பிடத்தக்கது, கிளப் அணிகள் பிரிவில் உலக சாம்பியனாக ஆகியுள்ளது லிவர்புல் அணி.


வல்லம்புரோசா தோட்ட ஆலயம் வெள்ளத்தில் மிதக்கிறது.

(ம.யோகலிங்கம்) காப்பார்,

இங்குள்ள முன்னாள் வல்லம்புரோசா தோட்ட ஸ்ரீ மகா மாரியம்மன் ஆலயம் அடிக்கடி வெள்ளத்தால் பாதிக்கப்படுவதால் பக்தர்கள் பெரும் அவதி க்குள்ளாகி வருவதாகத் தெரிய வருகிறது. குப்பைகள் நிரம்பி நீரோட்டம் தடைபட்டுள்ள முதன்மையான கால்வாயே இந்த நீண்டகால பிரச்சினைக்கு கார ணம் என்று கூறப்படுகிறது. ஆனால் இதற்கு இதுவரை தற்காலிக தீர்வு கூட கிடைக்கவில்லை என்று பொதுமக்கள் தரப்பில் பேசப்படுகிறது.

Read More: Malaysia Nanban Tamil Daily on 19.6.2019


ஹீரோயின்களுக்கு மரியாதையான ரோல் கொடுங்கள்

கதாநாயகிகளுக்கு, மரியாதையான கதாபாத்திரங்கள் கொடுங்கள்’ என ‘மகளிர் மட்டும்’ திரைப்பட நாயகி ஜோதிகா தெரிவித்தார். இன்று, ‘மகளிர் மட்டும்’ திரைப்படத்தின் இசை வெளியீட்டு விழா சத்யம் திரையரங்கில் நடைபெற்றது. அதில், ‘கதாநாயகிகளுக்கு மரியாதையான வேடம் கொடுக்க வேண்டும்’ எனத் தெரிவித்தார். மேலும் அவர் கூறுகையில், ’உங்கள் வீட்டுப் பெண்களைப் போன்ற வேடங்களைக் கொடுங்கள். திரைப்படங்களை எப்படி வெளிப்படுத்துகிறோம் என்பதில் சமூகப் பொறுப்பு இருக்க வேண்டும். மேலும் திரைப் படங்கள்தான் இன்றைய சூழலில் இளைஞர்களிடம் அதிக தாக்கத்தை ஏற்படுத்துகின்றன. இரட்டை அர்த்த வசனங்களுக்காக மட்டுமன்றி, அறிவாளியான கதாபாத்திரங்களையும் கதாநாயகிகளுக்குக் கொடுங்கள். ஒரு ஹீரோவுக்கு எதற்காக நான்கு ஹீரோயின்கள், இந்த மாதிரியான கருத்துகள் இளைஞர் களுக்கு தவறான உதாரணங்களையே தரும்’ என்று கூறினார். இறுதியாக, இயக்குநர்களுக்கு ஒரு வேண்டுகோள் வைத்த ஜோதிகா, ‘பெண்களை மதித்து, சமூகப் பொறுப்புடன் நல்ல திரைப்படங்களைக் கொடுப்போம்’ எனக் கூறினார்.


(ஆறுமுகம் பெருமாள்) புத்ராஜெயா,

மேம்பாட்டு பணிகளுக்கு வழிவிடும் வகையில் ஐந்து தோட்டங்களைச் சேர்ந்த மக்களுக்கு தரை வீடுகள் கட்டிக்கொடுக்கப்படும் என்று பெர்ஜெயா நிறுவனம் அளித்த வாக்குறுதி என்னவாயிற்று? அந்த வீடுகள் எங்களுக்கு கிடைப்பதை அரசாங்கம் உறுதி செய்ய வேண்டும் என்று பத்தாங் பெர்ஜுந்தை பகுதியைச் சேர்ந்த ஐந்து தோட்டங்கள் சார்பாக முன்னாள் பாட்டாளிகள் நேற்று இங்கு மறியலில் குதித்தனர்.

புத்ராஜெயாவில் உள்ள நகர்ப்புற நல்வாழ்வு,  வீடமைப்பு அமைச்சின் முன் 169 பாட்டாளிகள் பல்வேறு வாசகங்கள் எழுதப்பட்ட பதாகைகளை ஏந்திய வண்ணம் தங்களிள் மனக்குமுறலை வெளியிட்டதுடன் இவ்விவகாரத்தில்  நகர்ப்புற நழ்வாழ்வு, வீடமைப்பு, ஊராட்சித்துறை அமைச்சர்  டான்ஸ்ரீ  நோ ஒமார் தலையிட்டு தங்கள் பிரச்சினையை தீர்க்க வேண்டும் என்று அவர்கள் கோரிக்கை விடுத்தனர்.

Read More: Malaysia Nanban Tamil Daily on 14.3.2018


போலி ஐபோன் எஸ் விற்பனை!

போலி ஐ போன் 6எஸ் ரகக் கைப்பேசியை குறைந்த விலையில் விற்று வந்த கும்பலைச் சேர்ந்த இருவர் கைது செய்ததன் வழி அந்நடவடிக்கை போலீ சாரால் முறியடிக்கப்பட்டுள்ளது. இந்த வகை கைப்பேசிகளை வெ.500க்கு அந்த கும்பல் விற்று வந்துள்ளது. தற்போது சந்தையின் அதன் அசல் விலை வெ.3,000 ஆகும். பெட்ரோல் நிலையத்திலும் இங்குள்ள பேரங்காடிகளிலும் இந்த கும்பலைச் சேர்ந்தவர்கள் போலி கைப்பேசிகளை விற்று வந்துள்ளனர். கடந்த புதன்கிழமை இந்த கும்பலிடம் போலி கைப்பேசியை வாங்கி ஏமாந்த இரு நபர்கள் போலீசில் புகார் செய்துள்ளனர். இதன் அடிப்படையில் போலீஸ் மேற்கொண்ட அதிரடி சோதனையில் செராசிலும் அம்பாங்கிலும் 24,52 வயதுடைய இருவர் கைது செய்யப்பட்டதாக உலு சிலாங்கூர் மாவட்ட போலீஸ் படைத் தலைவர் ஆர்.சுப்பிரமணியம் தெரிவித்தார்.


அலங்காநல்லூர் போர்க்களமானது: 4-வது நாளாக இளைஞர்கள் - பெண்கள் தொடர் போராட்டம்

உச்சநீதிமன்ற தடை காரணமாக கடந்த 2 ஆண்டுகளாக நடைபெறாத ஜல்லிக்கட்டு இந்த ஆண்டு பொங்கல் பண்டிகையின்போது நிச்சயம் நடைபெறும் என எதிர்பார்த்து இருந்தவர்களுக்கு ஏமாற்றமே மிஞ்சியது. இதனால் வெகுண்டெழுந்த காளை வளர்ப்போர், மாடுபிடி வீரர்கள், ஜல்லிக்கட்டு ஆர்வலர்கள் தடையை மீறி ஜல்லிக்கட்டை நடத்த திட்டமிட்டனர். இவர்களுக்கு தமிழகம் முழுவதும் உள்ள இளைஞர்கள், மாணவர்கள் ஆதரவு கரம் நீட்டினர். கடந்த 15, 16-ந்தேதிகளில் தடையை மீறி அலங்காநல்லூர், பாலமேடு பகுதிகளில் தடையை மீறி காளைகள் அவிழ்த்துவிடப்பட்டன. இந்த சூழலில் அலங்காநல்லூருக்கு வெளி மாவட்ட இளைஞர்கள், கல்லூரி மாணவர்கள் 16-ந் தேதி திரண்டு வந்தனர். வாடிவாசல் முன்பு குவிந்த அவர்கள் அங்கு தர்ணா போராட்டத்தை தொடங்கினர். காளைகளை வாடிவாசல் வழியாக அவிழ்த்துவிட வேண்டும். அதுவரை நாங்கள் கலைந்து செல்ல மாட்டோம் என்று அவர்கள் அறிவித்தனர். இரவிலும் போராட்டத்தை தொடர்ந்த அவர்களை மறுநாள் காலை போலீசார் கைது செய்தனர். இதன் காரணமாக போராட்டக் களம் மேலும் தீவிரம் அடைந்தது. அலங்காநல்லூர் செல்லும் சாலையில் உள்ள கேட்டுக்கடை பகுதியில் கைதானவர்களுக்கு ஆதரவாக கிராம மக்கள், காளை வளர்ப்போர், மாடுபிடி வீரர்கள், ஜல்லிக்கட்டு ஆர்வலர்கள் என ஏராளமானோர் திரண்டு மறியலில் ஈடுபட்டனர். இதற்கிடையில் கைதாகி திருமண மண்டபங்களில் தங்கவைக்கப்பட்டவர்கள் விடுவிக்கப்பட்டனர். ஆனால் அவர்கள் வீட்டிற்கு செல்லாமல் அலங்காநல்லூர் போராட்ட களத்திற்கே சென்றனர். கொட்டும் பனியை பொருட்படுத்தாமல் கடந்த 3 நாட்களாக சாலையிலேயே படுத்து உறங்கி போராட்டத்தில் ஈடுபட்டனர். இன்று (வியாழக்கிழமை) 4-வது நாளாக அவர்கள் தங்கள் போராட்டத்தை தொடர்கின்றனர். இந்த போராட்டத்தில் ஏராளமான பெண்கள் குழந்தைகளுடன் கலந்து கொண்டனர். போராட்டத்தில் ஈடுபட்ட இளைஞர்கள் கூறும்போது, வாடிவாசலில் காளைகளை அவிழ்த்துவிடும் வரை எங்களது போராட்டம் தொடரும். அதுவரை வீட்டிற்கு செல்ல மாட்டோம். தொடர்ந்து இங்கேயே இருப்போம். ஜல்லிக்கட்டுக்கான தடை நீக்கப்படாவிட்டால், தமிழக எம்.பி.க்கள், எம்.எல்.ஏ.க்கள் ராஜினாமா செய்ய வேண்டும் அப்படி செய்தால் நாங்கள் போராட்டங்களை நிறுத்திக்கொள்கிறோம் என்றனர். போராட்டக்களத்தில் இருப்பவர்களுக்கு தன்னார்வ தொண்டு நிறுவனங்கள், இளைஞர் அமைப்புகள் உணவு வழங்கி வருகின்றன. அப்போது வெளிநாட்டு குளிர்பானங்கள் கொடுக்கப்பட்டன. ஆனால் அதனை வாங்க இளைஞர்கள் மறுத்து விட்டனர். ஜல்லிக்கட்டு தடைக்கு காரணமே வெளிநாட்டு அமைப்பான பீட்டாதான் என தெரிவித்த இளைஞர்கள் அந்த அமைப்பை உடனடியாக தடை செய்ய வேண்டும் என்றும் வலியுறுத்தினர். போராட்டத்தில் ஈடுபட்ட இளைஞர்களுக்கு நாளுக்கு நாள் ஆதரவு பெருகி வருகிறது. நேற்று நடிகர் இமான் அண்ணாச்சி, டைரக்டர் கவுதமன் ஆகியோர் சந்தித்து ஆதரவு தெரிவித்தனர். ஜல்லிக்கட்டையும், விவசாயத்தையும் பிரிக்க முடியாது. தமிழர் நலனுக்காக அனைத்து தரப்பினரும் முன்வரவேண்டும் என டைரக்டர் கவுதமன் தெரிவித்தார். இந்த போராட்டம் காரணமாக அலங்காநல்லூருக்கு பஸ் போக்குவரத்து முற்றிலும் பாதிக்கப்பட்டுள்ளது. இன்று 7-வது நாளாக பஸ்கள் எதுவும் அங்கு செல்லவில்லை. வாடிவாசல் பகுதியில் போலீஸ் பாதுகாப்பு தொடர்ந்து அதிகரிக்கப்பட்டுள்ளது. அலங்காநல்லூரில் போராட்டம் வலுத்துள்ளதால் கடந்த 3 நாட்களாக கடைகள் அடைக்கப்பட்டே இருந்தன. இன்று 4-வது நாளாகவும் அதே நிலை நீடித்தது.


மீண்டும் பிரபுதேவாவுடன் இணையும் நயன்தாரா

விக்னேஷ் சிவனும், நயன்தாராவும் திருமணம் செய்ய இருக்கும் நிலையில், முன்பு காதலித்து பிரிந்த பிரபுதேவாவும் நயன்தாராவும் மீண்டும் இணைய இருப்பதாக செய்திகள் வெளியாகியுள்ளது. சில வருடங்களுக்கு முன்பு பிரபுதேவாவும் நயன்தாராவும் காதலித்தனர். இருவரும் நெருங்கி பழகினார்கள். திருமணத்துக்கும் தயாரானார்கள். இதற்காக நயன்தாரா மதம் மாறவும் செய்தார். ஆனால் அந்த காதல் சில நாட்களில் முறிந்துவிட்டது.

தற்போது நயன்தாரா விக்னேஷ் சிவனை காதலித்து வருகிறார். இருவரும் ஒன்றாக ஊர் சுற்றி வருகிறார்கள். விரைவில் இருவரும் திருமணம் செய்ய இருக்கிறார். இந்நிலையில், மீண்டும் பிரபுதேவாவுடன் நயன்தாரா இணைய இருப்பதாக செய்திகள் வெளியாகியுள்ளது. பிரபுதேவா இயக்க இருக்கும் புதிய படத்தில் அஜித் கதாநாயகனாகவும், நயன்தாரா நாயகியாக நடிக்க இருப்பதாக கூறப்படுகிறது. காதலராக இருந்து பிரிந்த பிரபுதேவாவும் நயன்தாராவும் எப்படி இணைவார்கள் என்று அனைவருமிடையே கேள்வி எழும் நிலையில், தொழில் வேறு தனிப்பட்ட வாழ்க்கை வேறு சிம்புவுடனான காதல் முறிந்த பிறகும் இது நம்ம ஆளு படத்தில் நயன்தாரா நடித்தார். அதுபோல் இதிலும் நடிப்பார் என்று நெருங்கி வட்டாரங்கள் கூறுகிறார்கள்.


சுதந்திர இந்தியாவின் முதல் பெண் ஐஏஎஸ் காலமானார்.

இந்தியா சுதந்திரம் பெற்று முதல் பெண் ஐஏஎஸ் அதிகாரியான அன்னா ராஜம் மல்ஹோத்ரா நேற்று மும்பையில் காலமானார். அவருக்கு வயது 91.

1951ஆம் ஆண்டு ஐஏஎஸ் அதிகாரியான ராஜம், மெட்ராஸில் முதல்வர் ராஜாஜியின் கீழ் பணிபுரிந்தவர். ஏழு முதல்வர்களின் கீழ் பணியாற்றியுள்ள ராஜம், முன்னாள் பிரதமர்கள் இந்தியா காந்தி, ராஜீவ் காந்தியின் கீழும் பணியாற்றியுள்ளார் என்பது குறிப்பிடத்தக்கது.


மோடி பிறந்தநாளை இங்குதான் கொண்டாட இருக்கிறார்

இந்திய பிரதமர் மோடி, தனது 68 வது பிறந்தநாளை அவருடைய நாடாளுமன்ற தொகுதியான வாரணாசியில் கொண்டாட இருப்பதாக தகவல்கள் வெளி யாகியுள்ளன.  பிரதமர் மோடி செப்டம்பர் 17ஆம் தேதியில் பிறந்ததார். அன்று அவர் பிறந்த நாளையொட்டி, பாஜக கட்சி சார்பில் பல்வேறு நலத்திட்ட உதவிகள் செய்ய உள்ளனர்.

செப் 17 அன்று வாரணாசியிலுள்ள ஒரு பள்ளிக்குச் சென்று, அப்பள்ளி மானவ மானவியர்களூடன் கேக் வெட்டி தனது பிறந்தநாளை கொண்டாடிய பின்னர் பல்வேறு வளர்ச்சித் திட்டங்களை அறிவிக்க உள்ளார். அந்த வளர்ச்சித் திட்டங்களில், பல நல்ல கட்டிடங்களுக்கு அடிகல் நடுதல், ரிங் ரோடுகள் அமைத்தல் உள்ளிட்டவை அறிவிக்கப்படும் என்று எதிர்பார்க்கப்படுகிறது. மேலும் 600 கோடி செலவில் புற்றுநோய்க்கான சிறப்பு மருத்துவமனைக்கு அடி கல் நடுதல் நடைபெறும் என்று தகவல்கள் வெளியாகியுள்ளது.

பின்னர், காசி விஸ்வநாதர் கொவிலுக்குச் சென்று ஆசி பெறுகிறார். இறுதியில் பனாரஸ் பழ்கலைக்கழகத்திற்குச் சென்று மானவர்களுடன் கலந்துரையாட இருக்கிறார் என்றும் தெரிவிக்கப்படுகிறது.


இஸ்லாமாபாத்,

பாகிஸ்தானுக்குள் நுழைந்த இந்திய உளவு விமானம் சுட்டு வீழ்த்தப்பட்டதாக பாகிஸ்தான் தகவல் தெரிவித்துள்ளது.

காஷ்மீர் மாநிலம், புல்வாமா மாவட்டத்தில் பயங்கரவாதிகள் நடத்திய தாக்குதலுக்கு பதிலடி கொடுக்கும் விதமாக பாகிஸ்தானுக்குள் நுழைந்த இந்திய விமானப்படை விமானங்கள், பாலகோட் பகுதியில் உள்ள பயங்கரவாத முகாம்கள் மீது தாக்குதல் நடத்தின.இதற்கு பதிலடி கொடுக்கும் நோக்கில் இந்தியாவுக்குள் நுழைந்த பாகிஸ்தான் விமானத்தை இந்திய விமானப்படை சுட்டு வீழ்த்தியது. இந்தியாவைச் சேர்ந்த ஒரு போர் விமானத்தை வீழ்த்திய பாகிஸ்தான் அதில் சென்ற அபிநந்தன் என்ற விமானியை சிறைபிடித்து பின்னர் விடுதலை செய்தது.

இந்த சம்பவங்களால் இரு நாடுகளுக்கு இடையே எல்லையில் பரபரப்பு நிலவி வரும் நிலையில், இந்திய உளவு விமானம் ஒன்றை சுட்டு வீழ்த்தியதாக பாகிஸ்தான் ராணுவம் தெரிவித்துள்ளது. பாகிஸ்தான் எல்லைக்குள் 150 மீட்டர் தொலைவுக்கு வந்த அந்த உளவு விமானத்தை சுட்டு வீழ்த்தியதாக பாகிஸ்தான் ராணுவ செய்தி தொடர்பாளர் ஆசிப் கபூர் தனது டுவிட்டர் பதிவில் தெரிவித்துள்ளார். இந்த சம்பவம் தொடர்பாக இந்திய ராணுவ தரப்பில் இருந்து எந்த தகவலும் இதுவரை வெளியிடப் படவில்லை என்பது குறிப்பிடத்தக்கது.


சாலை விபத்தில் நரேந்திரன் பலி

சிலிம் ரிவர், கட்டுப்பாட்டை இழந்த மோட்டார் சைக்கிள் முன்னால் சென்று கொண்டிருந்த போக்குவரத்து துறையின் வாகனத்தில் மோதியதால் மோட்டார் ஓட்டுநர் இ.நரேந்திரன் (வயது 19) பலியாகியுள்ளார்.இச்சம்பவம் நேற்று இரவு 10.15 மணியளவில் வடக்கு தெற்கு நெடுஞ்சாலையின் 364ஆவது கிலோ மீட்டரில் (சிலிம் ரிவர் அருகில்) நிகழ்ந்துள்ளது. தெலுக் இந்தான், தாமான் டேசா பக்தி எனும் இடத்தைச் சேர்ந்த நரேந்திரன் ஓட்டி வந்த ஈஎக்ஸ்5 ரக மோட்டார் சைக்கிள் போக்குவரத்து அதிகாரிகள் பய ணித்த வாகனத்தின் பின்புறத்தில் மோதியுள்ளது. இதனால் அவர் ஸ்தலத்திலேயே உயிரிழந்துள்ளார்.பழுதான வேனுக்கு பின்னால் போக்குவரத்து அதி காரிகள் சென்றுள்ளனர். திடீரென அதிகாரிகளின் வாகனத்தை மோதிய மோட்டார் ஓட்டி சாலையின் வலது புறம் தூக்கி எறியப்பட்டுள்ளார். அவ்வழியே வந்த கார் மேலும் அவரை மோதியதால் பலத்த காயங்களுக்கு ஆளாகி அந்த இளைஞர் அங்கேயே உயிரிழந்துள்ளார்.இந்த சம்பவம் குறித்து தகவல் கிடைத்ததும் இரவு 10.35 மணியளவில் அங்கு விரைந்ததாக தீயணைப்புப் படையின் பேச்சாளர் தெரிவித்தார். சம்பவம் நிகழ்ந்த இடத்திற்கு வந்த மருத்துவ அதிகாரிகள் மோட்டார் ஓட்டுநர் உயிரிழந்து விட்டதை உறுதிப்படுத்தினர்.பிரேதப் பரிசோதனைக்காக பலி யானவரின் சடலம் சிலிம் ரிவர் பொது மருத்துவமனைக்கு கொண்டு செல்லப்பட்டுள்ளது. இச்சம்பவத்தை போலீஸ் பேச்சாளர் உறுதிப்படுத்தினார்.


சாத்தூர் அமமுக வேட்பாளரை குறி வைத்து ரூ.43 லட்சம் பறிமுதல்

விருதுநகர்:

சாத்தூர் அருகே எதிர்கோட்டையில் உள்ள அமமுக கட்சி அலுவலகத்தில் பணப்பட்டுவாடா செய்ய வைக்கப்பட்டி ருந்ததாக ரூ.10 லட்சம் பறிமுதல் செய்யப்பட்ட நிலையில், மாலையில் ரூ.33 லட்சம் பறிமுதல் செய்யப்பட்டு ள்ளது. தேனி மாவட்டம் ஆண்டிப்பட்டி தொகுதியில் நேற்றிரவு, பணப்பட்டுவாடா செய்வதற்காக பணம் பதுக்கி வைக்கப்பட்டுள்ளதாக கிடைத்த தகவலை அடுத்து, தேர்தல் பறக்கும் படையினர் மற்றும் போலீசார், அங்கு சென்றனர்.

அப்போது, அலுவலகத்திற்குள் நுழைய அமமுக தொண்டர்கள் நுழைய அனுமதி மறுத்ததால் வாக்குவாதம் ஏற்பட்டது. கைகலப்பு வரை சென்றதால் போலீசார் வானத்தை நோக்கி 2 முறை துப்பாக்கியால் சுட்டனர். இத னால் அங்கு பரபரப்பு ஏற்பட்டது.  இதனையடுத்து, அலுவலகத்தில் இருந்து 1.5 கோடி ரூபாய் பறிமுதல் செய்ய ப்பட்டுள்ளதாக கூறப்பட்டுள்ளது. மேலும், அலுவலகத்தின் அருகே இருந்தவர்கள் 5 லட்சம் வரை எடுத்துக் கொண்டு அங்கிருந்து ஓடி விட்டதாகவும் சொல்லப்பபடுகிறது.


சஞ்சய் தத்-திற்கு ஒரு நியாயம்; ஏழு தமிழர்களுக்கு ஒரு நியாயமா...

சென்னை:

சஞ்சய் தத்-திற்கு ஒரு நியாயம் ஏழு தமிழர்களுக்கு ஒரு நியாயமா என விடுதலை சிறுத்தைகள் கட்சி தலைவல் திருமாவளவன் கேள்வி எழுப்பி உள்ளார். மும்பையில் 1993-ம் ஆண்டு தொடர் குண்டுவெடிப்பு சம்பவத்தில், உரிய ஆவணமின்றி ஆயுதம் வைத்திருந்ததாக நடிகர் சஞ்சய்தத் கைது செய்யப்பட்டார். அவர் மீதான வழக்கை விசாரித்த தடா கோர்ட்டு அவருக்கு 6 ஆண்டுகள் சிறை தண்டனை விதித்து உத்தரவிட்டது.

இதை எதிர்த்து உச்சநீதிமன்றத்தில் மேல்முறையீடு செய்யப்பட்டது. அதில் சஞ்சய் தத்துக்கு விதிக்கப்பட்ட தண்டனை 5 ஆண்டுகளாக குறைக்கப்பட்டது. நடிகர் சஞ்சய்தத் கடந்த ஆண்டு பிப்ரவரி 25-ந்தேதி மகாராஷ்டிராவின் எரவாடா சிறையில் இருந்து தண்டனை முடிவதற்கு முன்பே விடுதலை ஆனார்.

முன்னாள் பிரதமர் ராஜீவ் கொலை வழக்கில் சிறையில் உள்ள பேரறிவாளன் உள்ளிட்ட 7 பேரை விடுதலை செய்ய வேண்டுமென தமிழக அமைச்ச ரவையில் தீர்மானம் நிறைவேற்றப்பட்டது. 8 மாதங்களுக்கு மேல் ஆகியும் இந்த தீர்மானத்தின் மீது ஆளுநர் பன்வாரிலால் புரோகித் எந்த நடவடிக்கை யும் எடுக்கவில்லை என குற்றச்சாட்டு எழுந்துள்ளது.

இந்தநிலையில் சஞ்சய்தத் விடுவிக்கப்பட்ட தகவல்களை பற்றி பேரறிவாளன் தரப்பில் எரவாடா சிறை அதிகாரிகளிடம் கேட்டனர். அதற்கு சிறை அதி காரிகள் பதில் அளிக்கவில்லை. அதே நேரம், மத்திய அரசு அனுமதி இல்லாமல் தண்டனை காலத்துக்கு முன்பே சஞ்சய்தத் விடுதலையானார் என்று தக வல் அறியும் சட்டத்தின் மூலம் தெரியவந்துள்ளது.

இதுகுறித்து அரசியல் கட்சி தலைவர்கள் பல்வேறு கருத்துகளை தெரிவித்து வருகின்றனர். சஞ்சய் தத்-திற்கு ஒரு நியாயம் ஏழு தமிழர்களுக்கு ஒரு நியாயம் என்பது தற்போது வெளிச்சத்திற்கு வந்துள்ளது என்று திருமாவளவன் கூறியுள்ளார்.


போராட்டக்காரர்களைத் துப்பாக்கியைக் காட்டி மிரட்டிய எம்.எல்.ஏ!

போராடிய மக்களைச் சட்டமன்ற உறுப்பினர் ஒருவர் துப்பாக்கியைக் காட்டி மிரட்டிய வீடியோ கேரளாவில் வைரலாகப் பரவி வருகிறது. கேரளாவின், கோட்டயம் மாவட்டத்தில் உள்ள பூஞ்சார் என்ற சட்ட மன்றத் தொகுதியில் சுயேச்சையாகப் போட்டியிட்டு வெற்றி பெற்றவர், பி.சி.ஜார்ஜ். அவரது தொகு தியில் முடக்காயம் என்ற எஸ்டேட் உள்ளது. அதன் அருகிலுள்ள ஆற்றின் கரையோரத்தில் 52 ஏழைக் குடும்பத்தினர் குடிசை அமைத்து வசித்து வருகின்றனர். நீண்ட ஆண்டுகளாக அரசுக்குச் சொந்தமான புறம்போக்கு நிலத்தில் குடியிருக்கும் மக்களை அங்கிருந்து விரட்டுவதற்காக எஸ்டேட்டில் பணியாற்றும் தொழிலாளர்களை நிர்வாகம் பயன்படுத்தி உள்ளது. இரவு நேரங்களில் எஸ்டேட் தொழிலாளர்கள், குடியிருப்புப் பகுதிக்கு வந்து ஆபாசமாக பேசுவதுடன் வீடுகளின் மீது கல்வீச்சுச் சம்பவத்திலும் ஈடுபட்டுள்ளனர். இந்த விவகாரத்தைக் கேள்விப்பட்ட தொகுதியின் எம்.எல்.ஏ-வான பி.சி.ஜார்ஜ் சம்பவ இடத் துக்குச் சென்றுள்ளார். அரசு நிலத்தில் குடியிருப்பவர்களைச் சந்தித்து அவர் பேசிக் கொண்டிருந்தார். அவர் அங்கு வந்ததை அறிந்த எஸ்டேட் ஊழியர்கள் அந்த இடத்துக்குத் திரண்டு வந்தனர். அவர்கள், பி.சி.ஜார்ஜிடம் வாக்குவாதத்தில் ஈடுபட்டனர். அதனால திருப்தியடைந்த அவர், காரில் ஏறிச் செல்ல முயற்சித்தார். ஆனால், அவரை விரட்டியபடியே வந்த எஸ்டேட் தொழிலாளர்கள், அவருக்கு எதிராக கோஷங்களை எழுப்பினர். இதனால் திருப்தி அடைந்த அவர், தன்னிடமிருந்த துப்பாக்கியைத் தூக்கிக் காட்டினார். அப்போது கூட்டத்தில் இருந்த ஒருவர், ’சுடுங்கள். என்னைச் சுடுங்கள்’ என்று அவருக்கு நெஞ்சைக் காட்டினார். அதற்கு பதிலளித்த பி.சி.ஜார்ஜ், ’நீங்கள் என்னை அடித்து உதைப்பதாகச் சொன்னீர்கள் அல்லவா? அடி யுங்கள் பார்க்கலாம்..’ என விவாதம் செய்தார். தொழிலாளர்கள் மீது சட்டமன்ற உறுப்பினரே துப்பாக்கியைக் காட்டி மிரட்டிய சம்பவம் பெரும் சர்ச்சை யைக் கிளப்பி உள்ளது. இந்தச் சம்பவம் பற்றிப் பேசிய பி.சி.ஜார்ஜ் எம்.எல்.ஏ., ’’அந்த ஏழை மக்களை அங்கிருந்து விரட்ட எஸ்டேட் நிர்வாகம் முயன்றது. அவர்களுக்கு உதவு வதற்காகவே நான் அங்கே சென்றேன். இரவில் கல்வீசும் நபர்கள் மீது ஆசிட் வீசுமாறு பாதிக்கப்பட்ட பெண்களிடம் சொன்னேன். நான் வந்ததை அறிந்து எஸ்டேட் நிர்வாகம் தூண்டி விடப்பட்ட சிலர் என்னைத் தாக்குவதற்கு வந்தார்கள். அதனால்தான் நான் துப்பாக்கியை எடுக்க வேண்டிய சூழ்நிலை உரு வாகி விட்டது. நான் தற்காப்புக்காகத் துப்பாக்கி வைத்துக் கொள்ள அனுமதி பெற்று உள்ளேன். என்னிடம் துப்பாக்கி இருந்ததாலே நான் தாக்கப்படாமல் திரும்ப முடிந்தது” என்றார். இந்தச் சம்பவம் தொடர்பாக இரு தரப்பிலும் புகார் செய்யப்படவில்லை என்பது குறிப்பிடத்தக்கது. இந்த விவகாரம் தொடர்பான வீடியோ வெளியாகி உள்ளது. கேரளாவில் இந்த வீடியோதான் இப்போதைய வைரல் விவகாரம்!


வைரலான லஞ்சாங் தோட்டத் தமிழ்ப்பள்ளி விவகாரம்!

வெ. 7.06 மில்லியன் செலவில் கட்டி முடிக்கப்பட்டிருக்கும் லஞ்சாங் தோட்டத் தமிழ்ப் பள்ளி யில் புதிய கட்டடத்தினைப் பயன்படுத்து வதற்கான வாய்ப்புகள் கிடைக்குமா? என்று ஏங்கிக் கொண்டிருக்கும் சுமார் 20 மாணவர்களின் எதிர்பார்ப்பு எப்போது நிறைவேறும் என்பதற் கான உத்தரவாதத்தினை இன்று வரை மலேசியக் கல்வி அமைச்சு வழங்காமல் இழுத்தடிப்பு செய்வதை பெற்றோர்களோடு ‘லஞ்சாங் தமிழ்ப் பள்ளியைத் திறப்போம்‘ நடவடிக் கைக் குழுவினரும் கேள்வி எழுப்பியுள்ளனர். கடந்த வாரம் சனிக்கிழமை மற்றும் ஞாயிற்றுக்கிழமைகளில் புதிதாகக் கட்டப்பட்டு பயன்படுத்தப்படாமல் இருந்து வரும் லஞ்சாங் தோட்டத் தமிழ்ப்பள்ளியில் கூடிய நாடு தழுவிய அரசு சாரா இயக்கங்களின பொறுப்பாளர்கள் மாணவர்களின் நலன் கருதி பள்ளியினைப் பயன்படுத்துவதற்கு ஏதுவாக முட்டுக்கட்டையாக இருந்து வரும் சாலை நிர்மாணிப்பிற்கு விரைவில் தீர்வினைக் காண கல்வியமைச்சின் துணைக் கல்வியமைச்சர் டத்தோ ப.கமலநாதன் முன்வர வேண்டும் என்ற கோரிக்கையும் முன் வைத்திருந்த நிலையில்; * சாலையின் நிர்மாணிப்பிற் காக 2016இல் வழங்கப்பட்ட ரிம.450,000 தொடர்பில் பள்ளி மேலாளர் வாரியம் தலையீடு செய்வதை நிறுத்த வேண்டும். * லஞ்சாங் தோட்டத் தமிழ்ப்பள்ளி விவகாரங்களில் திட்ட மேலாண்மை நிறுவனம் பொறுப்பாளரின் தலையீடுகள் ஆராயப்பட வேண்டும். * பள்ளி விவகாரங்களில் மஇகாவின் அரசியல் தலையீடுகள் மறு ஆய்வு செய்யப்பட வேண்டும். * இரண்டு வாரங்களில் லஞ்சாங் தோட்டத் தமிழ்ப்பள்ளியின் நிரந்தர தீர்விற்கான செயல்பாடுகள் அறிவிக்க வேண்டும்! என்ற கோரிக்கைகளையும் முன் வைத்திருந்தனர். அறிக்கை ம்ட்டுமே பதிலாகுமா? தேசிய விவகாரமாக உருமாறியிருக்கும் லஞ்சாங் தோட்டத் தமிழ்ப்பள்ளி விவகாரம் தொடர்பில் 24.3.2017இல் தமிழ்ப் பத்திரிகைகளில் ( மலேசிய நண்பன் அல்ல) வெளி வந்திருக்கும் அறிக்கையின் வழி 2015ஆம் ஆண்டில் சாலை நிர்மாணிப்பிற்காக ரிம.450,000 வழங்கியிருக்கின்றோம் எனத் தெரிவித்துள்ள ப.கமலநாதன் இரண்டு ஆண்டுகளாகியும் சாலையை நிர்மாணிக்காமல் இருந்து வருவது நியாயமான நடவடிக்கையா? என்பதை ஆராய வேண்டியிருப்பதாகவே கருத வேண்டியுள்ளது. பத்திரிகை அறிக்கைகள் லஞ்சாங் தோட்டத் தமிழ்ப்பள்ளியின் விவகாரத்திற்கு தீர்வினை ஏற்படுத்துமா? என்பதே பெற்றோர்களின் கேள்வியாகும். மலேசியாவின் 200 ஆண்டு தமிழ்க் கல்வியின் நிறைவு விழாவினைக் கொண்டாடுவதற்குத் தலைமையேற்றிருந்த ப.கமலநாதன் லஞ்சாங் தோட்டத் தமிழ்ப்பள்ளியின் பிரச்சினைகளுக்கு எதிர்மறையாகச் செயல்படுவது சரியா என்பதை அறிய பெற்றோர்கள் காத்திருக்கின்றனர். ஒரு பானை சோற்றுக்கு ஒரு சோறு பதம் என்பதைப் போல் லஞ்சாங் தமிழ்ப்பள்ளியைப் போல் மேலும் முப்பதிற்கும் மேற்பட்ட தமிழ்ப்பள்ளிகளின் கட்டுமானங்கள் பிரச்சினைகளை எதிர்நோக்கியுள்ளதற்கு எப்போதுதான் தீர்வு பிறக்கும் என்பதே இன்றைய கேள்வியாகும்.


ரோஸ்மா  வாங்கிய நகைகளுக்கு பணம் எங்கிருந்து வந்ததென  தமக்கு தெரியாதாம்- சொல்கிறார் நஜீப்

கோலாலம்பூர்,

தன் மனைவி டத்தின்ஸ்ரீ  ரோஸ்மா மன்சோர், நகைகள் வாங்குவதற்கான நிதி எங்கிருந்து வந்ததென தமக்கு தெரியாது என்று முன்னாள் பிரதமர் டத்தோஸ்ரீ நஜீப் துன் ரசாக் கூறியுள்ளார். இந்த நிதி உண்மையில் எங்கிருந்து வந்தது என்பது எனக்குத் தெரியவில்லை என்று ராய்ட்டர் செய்தி நிறுவனத்திற்கு  அளித்த சிறப்பு பேட்டி ஒன்றில் பெக்கான் நாடாளுமன்ற உறுப்பினருமான நஜீப் இவ்வாறு தெரிவித்தார்.

Read More: Malaysia Nanban Tamil Daily on 22.6.2018


பாடிக்கொண்டிருந்த போதே மயங்கி விழுந்து உயிர்நீத்த ஆசிரியை.

ஆசிரியர் தின கொண்டாட்டத்தில் மேடையில் பாடிக்கொண்டிருந்தபோது ஆசிரியர் மயங்கி விழுந்து சில மணி நேரத்தில் உயிரிழந்தார். இதனால் அப் பள்ளியில் நடைபெற்ற ஆசிரியர் தின கொண்டாட்டாம் சோகத்தில் முடிந்தது. நைசூரா முகமட் (வயது 43) என்ற அந்த ஆசிரியை ஒஷ்மான் தாலிப்-1 தேசிய ஆரம்பப்பள்ளியில் நிகழ்ச்சியின் போது தமக்கு நெஞ்சு வலி ஏற்பட்டதாக உடன் இருந்த ஆசிரியர்களிடம் கூறியுள்ளார். அப்போது திடீரென மயங்கி விழுந்த அவருக்கு அருகில் இருந்த ஆசிரியர்கள் முதலுதவி வழங்கினர். எனி னும் மருத்துவமனைக்கு அழைத்து செல்லப்பட்டும் சிகிச்சை பலனின்றி அவர் உயிரிழந்தார்.


பாதுகாவலருக்கு குறைந்த ஊதியமா?

பல்வேறு பள்ளிகளில் பணியில் அமர்த்தப்பட்டிருக்கும் தனது பாதுகாவலர்களில் 108 பேருக்கு குறைந்த சம்பளம் வழங்குவதாக கூறப்படும் பாதுகாப்பு ஒப்பந்த நிறுவனமான சிஸ்கோ செண்டிரியான் பெர்ஹாட் நேற்று கண்டனத்திற்குள்ளானது. இந்தப் பிரச்சினையை எழுப்பிய பிஎஸ்எம் ஆர்வலர் எம். சிவரஞ்சினியும் சிஸ்கோ பாதுகாவலர்கள் மூவரும், இந்த விவகாரம் தொழிலாளர் இலாகாவால் சரியாக கையாளப்படவில்லை என்றார். சிஸ்கோ நிறுவனத்தினர் விசாரணைக்கு வராமல் இருக்க அனுமதித்ததன் வழி தொழிலாளர் இலாகா பிரச்சினையை மோசமடைய செய்ததாக சிவரஞ்சினி கூறினார்.இந்த பாதுகாவலர்கள் 52 பள்ளிகளில் காவல் பணி புரிகிறார்கள். இந்த பாதுகாவலர்கள் தினசரி 12 மணி நேரம் மாதத்தில் 30 நாளும் வேலை செய்கிறார்கள். நாங்கள் கணக்கிட்டு பார்த்த போது அவர்கள் 2,100 வெள்ளி சம்பளம் பெற்றிருக்க வேண்டும். ஆனால், அவர்களுக்கு 1,700 வெள்ளி மட்டுமே வழங்கப்பட் டிருக்கிறது. மிகை நேர வேலை விகிதப்படி அல்லாமல் சாதாரண வேலை விகிதப்படியே சம்பளம் கணக்கிடப்பட்டிருக்கிறது என்று சிவரஞ்சினி தெரிவித்தார். கடந்த ஆண்டு டிசம்பர் மாதம் அந்த நிறுவனத்திற்கு எதிராக தொழிலாளர் இலாகாவில் புகார் செய்த மூன்று பாதுகாவலர்கள் உடன் இருக்க அவர் இந்தப் பிரச்சினையை செய்தியாளர் களிடம் எழுப்பினார்.அந்த நிறுவனம் தொழிலாளர் களின் சம்பளத்தில் இருந்து அந்தந்த மாதம் 500 வெள்ளியை கழித்து வந்ததாகவும் அவர் கூறினார். சிஸ்கோவிற்கு எதிரான புகாரை மீட்டுக் கொள்ளும்படி தொடக்கத்தில் புகார் செய்த நால்வரில் ஒருவர் கட்டாயப்படுத் தப்பட்டதாக சிவரஞ்சினி தெரிவித்தார்.புகார்தாரர்களில் ஒருவர் கிளந்தானுக்கு மாறி செல்லும்படி உத்தரவிடப்பட்டார். போக தவறி இருந்தால் புகார்தாரர் வேலை இழக்க நேர்ந்திருக்கும். அவர் தனது புகாரை தொழிலாளர் இலாகாவில் இருந்து மீட்டுக் கொண்டதைத் தொடர்ந்து வேலை இடமாற்றம் செய்யும் உத்தரவு ரத்து செய்யப்பட்டது என்றார் அவர்.வேலை இடமாற்றம் செய்யும் உத்தரவு தொடர்பில் சிஸ்கோ 2017 ஜனவரி முதல் தேதி ஒரு கடிதத்தை வெளியிட்டிருந்தது. நிறுவனத்தின் மறு சீரமைப்பு நடவடிக்கையையொட்டி, நிறு வனத்தின் செயல்பாடுகளை சுமுகப்படுத்த இந்த வேலை இடமாற்றம் செய்ய வேண்டிய அவசியம் ஏற்பட்டதாக சிஸ்கோ அந்த கடிதத்தில் குறிப்பிட்டிருந்தது. மலேசிய நிறுவனங்கள் ஆணையத்திடம் இருந்து கிடைத்த ஆவணங்களின்படி, சிஸ்கோவில் ஐந்து இயக்குநர்கள் இருப்பதாகவும் அவர்களில் ஒருவர் மஇகா முன்னாள் உதவித் தலைவர் கே.எஸ்.நிஜார் என்றும் தெரிய வருகிறது.


ம.இ.கா ஜம்பம் பலிக்காது.  கேமரன் மலை எங்களுக்குத்தான். அம்னோ பிடிவாதம்.

கோலாலம்பூர்,

தேசிய முன்னணி உறுப்பு கட்சிகளில்  ஒன்றான அம்னோ அதன்  பலத்தை இழந்து வரும் நிலையில், பகாங் மாநிலத்தில்  தே.மு.  வெற்றி கொண்ட நாடாளுமன்றத் தொகுதிகளில்  ஒன்றான கேமரன்  மலையை ம.இ.கா.விற்கு தாரை வார்த்துக்கொடுத்து அதனைப்  பறிகொடுக்க அக்கட்சி  தயாராக இல்லை என்ற தகவல்  கசிந்துள்ளது. அம்னோ அத்தொகுதியைக்  கோரவில்லை என்று ம.இ.கா. கூறியுள்ள போதிலும், பகாங் மாநில மந்திரி புசாரும் மாநில தேசிய முன்னணி தலைவருமான டத்தோ ஸ்ரீ வான்  ரோஸ்டி வான்  இஸ்மாயில்  அத்தொகுதியை ம.இ.கா.விடமிருந்து அபகரிப்பதில் பிடிவாதமாக இருக்கின்றார்  என கட்சிக்கு அணுக்கமான வட்டாரங்கள்  கூறின.


திமுக, காங்கிரஸ் கூட்டணி ஊழல் கூட்டணி- ஈரோட்டில் அமித் ஷா பேச்சு...

பாஜக தேசிய தலைவர் அமித் ஷா இன்று ஈரோடு வருவதாக அக்கட்சியின் தமிழக மாநில பொதுச் செயலாளர் வானதி சீனிவாசன் இன்று காலை தெரிவித்திருந்தார். நாடாளுமன்ற தேர்தல் நெருங்கிவரும் வேளையில் தமிழகத்தில் பாஜக குறிப்பிட்ட தொகுதிகளை தங்கள் வசமாக்க முயற்சி மேற்கொண்டு வருகிறது. மத்தியிலும் பாஜக மீண்டும் ஆட்சியமைக்க தீவிர முயற்சிகளை மேற்கொண்டு வருகிறது. இதன் ஒரு பகுதியாக பிரதமர் மோடி கடந்த ஒரு மாத காலத்‌தில் மதுரைக்கும் திருப்பூருக்கும் வந்து சென்றுள்ளார். மேலும் வரும் 1ம் தேதி கன்னியாகுமரி வர உ‌ள்ளார். இந்நிலையில், அமித் ஷாவின் இந்த வருகை மிகவும் முக்கியத்துவம் வாய்ந்ததாக உள்ளது என வானதி சீனிவாசன் கூறியிருந்தார்.
இந்நிலையில் ஈரோடு வந்தடைந்த அமித் ஷா பாஜக நெசவாளர்கள் அணி கூட்டத்தில் கலந்துகொண்டு பேசினார். அப்போது, 'தமிழ்நாட்டில் உள்ள திமுக - காங்கிரஸ் கூட்டணி இந்த மாநிலத்தின் முன்னேற்றத்திற்கான கூட்டணி இல்லை. அது ஊழலுக்கான கூட்டணி. காங்கிரஸ் ஆட்சிகாலத்தில் பின்தங்கிய ஜவுளித்துறையை பாஜக அரசுதான் தற்போது மேம்படுத்தி வருகிறது. எனவே மத்தியில் மீண்டும் மோடி தலைமையில் ஆட்சி அமைக்க நாம் உறுதி ஏற்கவேண்டும்' என கூறியுள்ளார்.


தமிழகத்தில் 20 தொகுதி இடைத்தேர்தலுக்கு பின்னர் ஆட்சி மாற்றம் - கனிமொழி எம்பி

தூத்துக்குடி, நவ. 18-

20 தொகுதி இடைத்தேர்தலுக்கு பின்னர் ஆட்சி மாற்றம் ஏற்படும் என்று தூத்துக்குடியில் கனிமொழி எம்பி  பேசினார்.     தி.மு.க. மாநில மகளிர் அணி செயலாளர் கனிமொழி எம்.பி. தூத்துக்குடியில் நிருபர்களிடம் கூறியதாவது: தமிழகத்தில் புயலால் பல மாவட்டங்கள் பாதிக்கப்பட்டு உள்ளன. பல இடங்க ளில் மின்சாரம் முற்றிலும் தடை செயப்பட்டு உள்ளது.  பயிர்கள் பாதிக்கப்பட்டு உள்ளன. மக்கள் அடிப்படை வசதிகளை கூட பெற முடியாத அளவிற்கு பாதிக்கப்பட்டு உள்ளனர்.  மக்களின் பிரச்சினையை தீர்க்க அரசாங்கம் போர்க்கால அடிப்படையில் நடவடிக்கைகள் எடுக்க வேண்டும்.

அதை தாண்டி டிங்கு உள்ளிட்ட பல பிரச்சினைகள் தமிழ்நாட்டில் உள்ளன. இந்த மழைக்கு பிறகு வரக்கூடிய சுகாதார  சீர்கேடுகள், அதனால் வரக்கூடிய பிரச்சினைகளை சரிசெய அரசு தயார் நிலையில் இருக்க வேண்டும். தமிழகத்தில் ஜனநாயக முறையில் இடைத்தேர்தல் வந்தால் தி.மு.க. நிச்சயம் வெற்றி பெறும். மக்கள் இந்த ஆட்சி  எப்போது போகும் என்றுதான் எதிர்ப்பார்த்து உள்ளனர். இவ்வாறு அவர் கூறினார்.


மலேசியா, பேரா பொது ஓட்டப் பந்தயப் போட்டியில்  இந்தியர்கள் சாதனை

மலேசிய கடற்படை அரங்கத்தில் அண்மையில் நடைபெற்ற மலேசிய மற்றும் பேரா பொது ஓட்டப் பந்தய போட்டியில் பல இந்திய போட்டியாளர்கள் வெற்றி பெற்றனர். எதிர்வரும் சீ விளையாட்டுப் போட்டிகளில் தங்களது திறமையை தயார்ப்படுத்தும் வகையில் நாட்டிலுள்ள அனைத்து மாநில ஓட்டப் பந்தய போட்டி யாளர்களுடன் ராணுவப் படை, விளையாட்டு மன்றங்கள், பல்கலைக்கழகங்கள், கல்லூரிகள், பள்ளிகளைச் சேர்ந்த 500க்கும் மேற்பட்ட போட்டியாளர் களுடன் சிங்கப்பூர் போட்டியாளர்களும் கலந்து கொண்டனர். மலேசியா மற்றும் பேரா மாநில பொது ஓட்டப்பந்தயம் என இரு பிரிவுகளாக நடைபெற்ற இப்போட்டிகளில், ஷீலா ( சிலாங்கூர்) பெர்க்மன்ஸ் (சிலாங்கூர்), ராய்ஸன் (ராணுவப்படை) ஆகியோர் 1500 மீ போட்டியிலும், சங்கீதா (கோலாலம்பூர்) 5000மீ, தேவன் ( நெகிரி செம்பிலான்) 10,000மீ, தினேஷ் ராஜா (சிலாங்கூர் 3000 தடை ஓட்டத்திலும், பிரபுதாஸ் (கடற்படை) 5000மீ, தனலட்சுமி (மலேசிய விளையாட்டு மன்றம்) 200 மீ போட்டிகளி லும் தங்கப் பதக்கம் பெற்றனர். பேரா மாநில ஓட்டப் பந்தய சங்கத்தின் ஏற்பாட்டில் நடைபெற்ற இப்போட்டியில் நிர்ணயிக்கப்பட்ட தகுதி நேரம் மற்றும் தூரத்தை அடைந்தவர்கள் எதிர் வரும் சீ விளையாட்டுப் போட்டிகளில் மேலும் தங்கள் திறமையை வெளிப்படுத்துவார்கள் என நம்புவதாக மலேசிய ஓட்டப் பந்தய சங்கத்தின் தலைவர் டத்தோ கரிம் தெரிவித்தார். மலேசிய பிரிவிலும் பேரா பொது ஓட்டப் பந்தய பிரிவிலும் மலேசிய ராணுவப் படையினர் வெற்றி பெற்றனர் என்பது குறிப் பிடத்தக்கது.


இனிமேல் நமோ கிடையாது நோமோதான்.. மோடியை புதிய ஸ்டைலில் கலாய்த்த ராகுல் காந்தி!

டெல்லி: பிரதமர் மோடிக்கு ஆதரவான நமோ (NaMO - Narendra Modi) என்ற பிரபல வாசகத்தை நோமோ (NoMO- No Modi) என்று மாற்றி காங்கிரஸ் தலைவர் ராகுல் காந்தி செய்திருக்கும் டிவிட் பெரிய வைரலாகி உள்ளது. லோக்சபா தேர்தலில் பாஜகவிற்கு எதிராக ரபேல் மற்றும் விவசாய பிரச்ச னையை ராகுல் காந்தி கையில் எடுத்து இருக்கிறார். தினமும் இதுகுறித்து அவர் குற்றச்சாட்டுகளை அடுக்கி வருகிறார்.

இந்த நிலையில்தான் தற்போது புதிய வரவாக அவர் வேலைவாய்ப்பு பிரச்சனையையும் கையில் எடுத்து இருக்கிறார். இந்தியாவில் நிலவும் மிக மோச மான வேலைவாய்ப்பு தட்டுப்பாட்டை வைத்து அவர் பிரதமர் மோடியை கிண்டல் செய்துள்ளார். தேசிய மாதிரி சர்வே (The National Sample Survey Office's Periodic Labour Force Survey) அமைப்பு வெளியிட்ட வேலைவாய்ப்பு சர்வேயின்படி கடந்த 45 வருடங்களில் இல்லாத அளவிற்கு மிக மோசமாக இந்தி யாவில் வேலைவாய்ப்பு பிரச்சனை நிகழ்ந்து வருகிறது. கடந்த 2017-2018 அறிக்கையின்படி மொத்தம் 6.1 சதவிகிதம் வேலைவாய்ப்பின்மை நிகழ்கிறது. இந்திய வரலாற்றில் மிக மோசமானது.

பிரதமர் மோடி 2014 தேர்தலில் போட்டியிட்ட போதே, இந்தியாவில் புதிய வேலைவாய்ப்புகள் அதிகம் உருவாக்கப்படும் என்று கூறினார். எல்லா வரு டமும் 2 கோடி வேலைவாய்ப்பு உருவாக்கப்படும் என்று கூறினார். ஆனால் மோடி அதில் தோல்வி அடைந்தது தற்போது தெளிவாக வெளியே தெரிந்துள்ளது.

இந்த அறிக்கையை தற்போது காங்கிரஸ் தலைவர் ராகுல் காந்தி சுட்டிக்காட்டி டிவிட் செய்து இருக்கிறார். அதில், ''நோமோ ஜாப்ஸ்.. கொடுங்கோலர் மோடி, எல்லா வருடமும் 2 கோடி வேலைவாய்ப்புகளை உருவாக்குவதாக வாக்குறுதி அளித்தார். ஆனால் இந்த அறிக்கை மூலம் அவர் தேசிய அளவில் பேரிடரை உருவாக்கியது அம்பலமாகி உள்ளது. வேலைவாய்ப்பின்மை 45 வருடத்தில் இப்போதுதான் அதிகம் உள்ளது. 6.5 கோடி பேர் சென்ற வரு டத்தில் மட்டும் வேலையில்லாமல் இருந்துள்ளனர்.. மோடி வீட்டிற்கு செல்வதற்கான நேரம் வந்துவிட்டது'' என்று கிண்டல் செய்துள்ளார்.

பிரதமர் மோடி சென்ற லோக்சபா தேர்தலில் போட்டியிட்ட போது நமோ என்ற வாசகம் அதிகம் பயன்படுத்தப்பட்டது. நரேந்திர மோடி என்பதை சுருக்கி நமோ என்று கூறினார்கள். இது இந்து மதத்தின் மந்திரம் போல இருப்பதால் மக்களிடையே அதிக வரவேற்பை பெற்றது. இந்த நிலையில் அதையே ராகுல் காந்தி நோமோ (நோ மோடி) என்று மாற்றி தற்போது டிரெண்ட் செய்து வருகிறார்.


50 அடி உயரம் ராட்சஷ கிரேன் மீது நின்று திருமணம் செய்து கொண்ட ஜோடி

ஸ்காட்லாந்தை சேர்ந்த பேரி என்ற இளைஞரும், கேட் என்ற பெண்ணும் காதலித்து வந்த நிலையில் திருமணம் செய்ய முடிவெடுத்தார்கள். எல்லோ ரையும் போல சாதாரணமாக திருமணம் செய்யக்கூடாது என முடிவெடுத்த அவர்கள் வித்தியாசமான முறையை கையாண்டனர். அதன்படி 150 அடி உயரம் கொண்ட கிரேன் மீது ஏறி நின்று திருமணம் செய்ய முடிவெடுத்தனர்.

இதற்கான பாதுகாப்பு ஏற்பாடுகள் செய்யப்பட்ட நிலையில் நண்பர்கள் புடைச்சூழ திருமணம் செய்து கொண்டனர். திருமணத்துக்கு பின்னர் புதுமண ஜோடி கள் முத்தம் கொடுத்து மகிழ்ந்தார்கள்.

தம்பதிகள் திருமணம் செய்ய உதவியாக இருந்த கிரேன் நூறு ஆண்டுகள் பழமை வாய்ந்தது எனவும் ஸ்காட்லாந்தின் மிகவும் தனித்துவமான சுற்றுலாத் தலங்களில் ஒன்றாக திகழ்ந்து வரும் இடத்தில் கிரேன் வைக்கப்பட்டுள்ளதும் குறிப்பிடத்தக்கது


மலேசிய கடப்பிதழுடன் பிடிபட்ட 5 இலங்கைப் பிரஜைகள்.

இந்தோனேசியாவில் அண்மையில் மலேசிய கடப்பிதழுடன் கைது செய்யப்பட்ட ஐந்து இலங்கை பிரஜைகள் குறித்து மேலும் தகவல்களை பெறுவதற்கு அங்குள்ள குடிநுழைவு துறையுடன் மலேசிய குடிநுழைவு அதிகாரிகள் தொடர்பு கொண்டுவருகின்றனர். இந்தோனேசியா வழியாக ஐரோப்பாவிற்கு செல்ல விரும்புவோருக்கு  உண்மையான மலேசிய கடப்பிதழ்களை அக்கும்பல் விற்பனை செய்து வருவது கண்டு பிடிக்கப்பட்டிருப்பதாக மலேசிய குடி நுழைவு துறையின் தலைமை இயக்குநர் டத்தோஸ்ரீ முஸ்தாபார் அலி கூறினார்.

மலேசிய கடப்பிதழ்களை பயன்படுத்திய ஐந்து இலங்கை பிரஜைகளை இந்தோனேசிய குடிநுழைவு அதிகாரிகள் கைது செய்துள்ளனர் என வெளியாகி யுள்ள தகவல் குறித்து தாங்கள் நடவடிக்கை எடுத்து வருவதாக அவர் சொன்னார்.அந்த ஐந்து இலங்கை பிரஜைகளும் ஜாகர்த்தாவில் உள்ள சுகார்னோ-ஹட்டா அனைத்துலக விமான நிலையத்தில் கைது செய்யப்பட்டதாக கடந்த திங்கட்கிழமை இந்தோனேசிய நாளேடு ஒன்று கூறியிருந்தது.

Read More: Malaysia Nanban News Paper on 13.10.2017


இனியும் பொறுமையில்லை. வன்முறையை தூண்டும் சசிகலா!

ஓபிஎஸ் அணியின் பக்கம் ஆதரவு அதிகரித்து வருவது சசிகலா அணியை அச்சத்தில் ஆழ்த்தியுள்ளது. உள்ளத்தில் அச்சம் குடியேறிய நிலையில் பேசிய சசிகலா, எதற்கும் அஞ்சப்போவதில்லை என்று கூறியுள்ளார். ஓரளவிற்கு மேல்தான் நாம் பொறுமையை கையாள வேண்டும் அதற்கு மேல் நாம் ஒன்று சேர்ந்து செய்ய வேண் டியதை செய்வோம் என்று வன்முறை தூண்டும் வகையில் சசிகலா பேசியுள்ளார். கிரீன்வேஸ் சாலையில் ஓபிஎஸ் வீட்டிற்கு சென்று அமைச்சர் மாஃபா பாண்டியராஜன் ஆதரவு தெரிவித்தார். அங்கு செய்தியாளர் சந்திப்பு நடந்தது. அதே நேரத்தில் போயஸ் தோட்டத்தில் தொண்டர்கள் மத்தியில் சசிகலா பேசினார். அப்போது அவர், அதிமுக இந்தியாவில் மூன்றாவது பெரிய கட்சி என்றும், ஜெயலலிதாவின் முயற் சியால் எஃகு கோட்டை போல் அதிமுக கட்சி உருவாகி இருக்கிறது என்றார். ஜெயலலிதா நம்மிடம் தான் இருக்கிறார். அவர் நம் கழகத்தில் உள்ள புல்லுருவிகளை அடையாளம் காட்டிக் கொண்டிருக்கிறார். அப்படிதான் இன்று நடக்கும் சூழ்நிலைகள் நமக்குத் தெரிவிக்கிறது. எத்தனையோ சோதனைகளை ஜெயலலிதா சந்தித்துள்ளார். அதேபோல ஒரு சோதனையை நான் சந்தித்து வருகிறேன். நான் எதற்கும் அஞ்சப்போவதில்லை. என்றார். ஒன்றரை கோடி தொண்டர்களை கொண்டுள்ள அதிமுக கட்சி இதே பலத்துடன் இருக்க வேண்டும் என்பதே என் எண்ணம். இத்தனை தொண்டர்கள் என்னுடன் இருப்பதால் எனக்கு எந்த பயமும் இல்லை என்றார். ஜெயலலிதா சொல்வது போல நம் இயக்கம் ஒரு எஃகு கோட்டை. அந்த கோட்டையை யாராலும் அசைக்க முடியாது. பல சோதனைகளை கடந்து தான் அவர் இந்த இயக்கத்தை நடத்தி வந்தார். அதிமுக கட்சியை பிரித்து ஆள நினைக்கும் யாராக இருந்தாலும் தோற்றுப்போவார்கள் என்று கூறிய சசிகலா, அதிமுக கட்சியை பிரித்தாள நினைப்பவர்கள் செய்துவருவதை ஓரளவுக்கு தான் பொறுத்தக்கொள்ள முடியும் என்றார். ஜனநாயகத்திற்கு மதிப்பு கொடுத்து நம்பிக்கை வைத்து நாம் பொறுமை காத்து வருகிறோம். ஓரளவிற்குத்தான் பொறுத்துக்கொள்ள முடியும். எல்லை மீறும் போது செய்ய வேண்டியதை அனைவரும் இணைந்து செய்வோம் என்று ஆவேசமாக கூறினார். சசிகலாவின் வன்முறையை தூண்டும் வகையிலான பேச்சு சலசலப்பை ஏற்படுத்தியுள்ளது.


அரசாங்க மருத்துவமனைகளில் கூடுதல் கட்டணம் விதிப்பு!

நாடு முழுவதும் உள்ள 144 அரசாங்க மருத்துவமனைகளில் நோயாளிகளை அனுமதிப்பதற்காக நாள் ஒன்றுக்கான கட்டணம் முதல் வகுப்பில் 60 வெள் ளிக்கும் 120 வெள்ளிக்கும் இடைப்பட்ட நிலையில் உயர்வு கண்டுள்ளது. மருத்துவ உதவித் தொகை குறைக்கப்பட்டதை தொடர்ந்து இக்கட்டணமும் உயர்த்தப்பட்டுள்ளது. முன்பு நோயாளிகள் நாள் ஒன்றுக்கு 30 வெள்ளி முதல் 80 வெள்ளி வரை செலுத்தி வந்துள்ளனர். தனியொருவராக குளிர்சாதன வசதியை கோருகின்றவர்கள் நாள் ஒன்றுக்கு 120 வெள்ளி செலுத்த வேண்டும். இது 50 விழுக்காடு உயர்வு கண்டுள் ளது. முன்பு இதற்கு 80 வெள்ளி மட்டுமே கட்டணம் விதிக்கப்பட்டு வந்தது. தங்குவதற்கான அறையை மற்ற நோயாளிகளுடன் பகிர்ந்து கொண்டால் 60 வெள்ளி முதல் 90 வெள்ளி வரையில் கட்டணம் செலுத்தப்பட வேண்டும். பகிர்ந்து கொள்ளும் நோயாளிகளின் எண்ணிக்கையை பொறுத்து இது அமைகிறது.ரேடியோ தெராபி, புற்றுநோய் சிகிச்சை, பாரம்பரிய மருத்துவ சிகிச்சை, எக்ஸ்ரே சோதனை மற்றும் அறுவை சிகிச்சை போன்றவற்றிற்கு கட்டணம் 50 விழுக்காடு உயர்த்தப்பட்டதை தொடர்ந்து நோயாளிகள் மருத்து வமனையில் அனுமதிப்பது தொடர்பாக கட்டணமும் உயர்த்தப்பட்டுள்ளதாக தெரிகிறது. இரண்டாவது வகுப்பிற்கான நோயாளிகள் அனுமதி கட்டணமும் 25 விழுக்காட்டிற்கும் மேல் உயர்த்தப்பட்டுள்ளது. மூன்றாவது வகுப்பு கட்டணத்தில் எந்தவொரு மாற்றமும் இல்லை. வழக்கம் போலவே கட்டணம் நிர்ணயிக்கப்பட்டுள்ளதாக தெரிவிக்கப்பட்டுள்ளது. மூன்றாவது வகுப்பிற்கான கட்டணம் கடந்த 35 ஆண்டு காலமாக சீரான நிலையிலே இருந்து வருகிறது.


அன்வாருக்கு இன்று பலப்பரீட்சை

போர்ட்டிக்சன்,

அம்னோவிலிருந்து நீக்கம், துணைப்பிரதமர் பதவி பறிபோனது, கன்னத்தில் தாக்கப்பட்டது, பல்வேறு குற்றச்சாட்டுகள்,நீதிமன்ற விசாரணை, சிறைவாசம், உடல் நலம் குன்றி போனது  என கடந்த 20 ஆண்டு காலமாக தமது அரசியல் பயணத்தில் பல்வேறு நெருக்கடிகளையும் சோதனைகளையும்  சந்தித்து, புதிய மலேசியா உருவாகுவதற்கு தமது பி.கே.ஆர். கட்சியின் வாயிலாக அடித்தளமிட்டுக்கொடுத்த டத்தோஸ்ரீ அன்வார் இப்ராஹிம், நாட்டின் எட்டாவது பிரதமராக அடையாளம் காணப்பட்ட நிலையில் அவரின் அரசியல் தலைவிதியை நிர்ணயிக்கும் மிகப்பெரிய சோதனை களமாக இன்று போர்ட்டிக்சன் நாடாளுமன்ற இடைத் தேர்தல் நடைபெறுகிறது.

Read More: Malaysia Nanban Tamil Daily on 13.10.2018


ஆன் சான் சூகிக்கு வழங்கப்பட்ட அமைதிக்கான நோபல் பரிசை திரும்பப்பெற முடியாது என்று நோபல் பரிசு கமிட்டி தெரிவித்துள்ளது. மியன்மாரில் நடக்கின்ற இசுலாமியர்களுக்கு எதிரான தீண்டாமை, பாலியல் கொடுமைகள் போன்ற எந்த ஒரு கொடுமைக்கும் குரல் கொடுக்கவில்லை என்று அவரின் மீது விமர்சனம் வைக்கப்பட்டிருந்தது. 1991ஆம் ஆண்டு அவருக்கு வழங்கப்பட்ட அமைதிக்கான நோபல் பரிசை திரும்பப்பெற வேண்டும் என்று பல கூறினர்.

இந்நிலையில்," விருதுகள் என்பது முந்தைய சாதனைகளை பொறுத்துதான் தரப்படுவது. வழங்கப்பட்ட விருதை திரும்பப்பெற விதிகளில் இடம் இல்லை" என்று நோபல் பரிசு கமிட்டி தெரிவித்துள்ளது.


இருதய துளையால் அவதியுறும் இன்மொழியின் அறுவை சிகிச்சைக்கு உதவுவீர்!

கெடா பாடாங் செராய் எனுமிடத்தைச் சேர்ந்த எல்.கவிச் சோலை மோகன் ராமலிங்கம் தம்பதியருக்கு பிறந்த நான்கு மாத குழந்தை இன்மொழியின் இருதய அறுவை சிகிச்சைக்கு பினாங்கி லுள்ள ஒரு தனியார் மருத்துவ மனை 19.5.2017 தேதியை நிர்ணயித்துள்ளது. இன்மொழியின் இருதய அறுவை சிகிச்சைக்கு அந்த தனியார் மருத்துவமனை 70 .000.00 வெள்ளியை கோருவதாக குழந்தையின் தந்தை ஆர். மோகன் நேற்று இங்கு செய்தியா ளர் களிடம் தெரிவித்தார். மகளின் சிகிச்சைக்காக அதிகமான விடுமுறை எடுத்ததால் தற்போது வேலை இல்லாமல் இருப்பதாக அவர் சொன்னார். இன்மொழியோடு மூன்று பிள்ளைகள் மோகன் தம்பதிகளுக்கு உள்ளனர்.தமது மூன்றாவது மகள் இன்மொழிக்கு இப்படியொரு நிலை ஏற்படும் என்று நாங்கள் கனவிலும் நினைக்கவில்லை என்று இத்தம்பதிகள் கண்ணீர் மல்க இங்கு கூறினர். எப்படியா வது எங்கள் குழந்தையை காப் பாற்ற வேண்டும். இதன் காரண மாக நாங்கள் பொது மக்களின் உதவியை நாடியுள்ளதாக மோகன் தெரிவித்தார். மலேசிய இந்து தர்மமாமன்ற வடமாநில தலைவர் வி. நந்த குமார் தங்களது சங்கத்தின் சார் பில் முதல் கட்டமாக ஆயிரம் வெள்ளியை வழங்குவதாக கூறி னார். நாட்டிலுள்ள பல அன்பு உள்ளங்களும் இந்த தம்பதிகளின் பிள்ளைக்கு உதவ வேண்டுமாறு அவர் கேட்டுக் கொண்டார். எவ்வளவோ செலவு செய்கிறோம் ஒரு குழந்தையின் உயிரை காப் பாற்ற ஏன் நாம் அந்த தம்பதிக ளுக்கு உதவக்கூடாது என்று நேற்று செய்தியாளர்களை சந் தித்த போது அவர் இதனை தெரிவித்தார். குழந்தை எம்.இன் மொழிக்கு உதவ விரும்புவோர் 017- 5538929 என்ற எண்ணில் தொடர்பு கொள்ளலாம்.


மும்பைக்கு 6ஆவது வெற்றி!

புதுடில்லி,

ஐபிஎல் கிரிக்கெட் போட்டியில் மும்பை இந்தியன்ஸ் அணி 40 ரன்கள் வித்தியாசத்தில் டில்லியை வீழ்த்தியது. 12ஆவது ஐபிஎல் கிரிக்கெட் போட்டியில் மும்பை இந்தியன்ஸ் அணி, டில்லி அணியை சந்தித்தது.டாஸ் ஜெயித்த மும்பை கேப்டன் ரோகித் சர்மா முதலில் பேட்டிங் செய்வதாக அறிவித்தார்.

நிர்ணயிக்கப்பட்ட 20 ஓவர்களில் மும்பை அணி 5 விக்கெட் இழப்புக்கு 168 ரன்கள் சேர்த்தது. குருணல் பாண்ட்யா 37 ரன்களுடன் (26 பந்து, 5 பவுண்டரி) அவுட் ஆகாமல் இருந்தார். கடைசி 3 ஓவர்களில் மட்டும் அந்த அணி 50 ரன்கள் சேகரித்தது. டெல்லி தரப்பில் ரபடா 2 விக்கெட்டும் அக்ஷர் பட்டேல், அமித் மிஸ்ரா தலா ஒரு விக்கெட்டும் வீழ்த்தினர்.

பின்னர் 169 ரன்கள் இலக்கை நோக்கி டில்லி அணி விளையாடியது. தொடக்க ஆட்டக்காரர்கள் ஷிகர் தவான் (35 ரன், 22 பந்து, 5 பவுண்டரி, ஒரு சிக்சர்), பிரித்வி ஷா (20 ரன்) ஆகியோர் நல்ல தொடக்கம் தந்தும், பின்வரிசை வீரர்கள் திணறினர்.

தொடக்க வீரர்கள் இருவரையும் சுழற்பந்து வீச்சாளர் ராகுல் சாஹர் காலி செய்தார். அடுத்து வந்த காலின் முன்ரோ (3), கேப்டன் ஸ்ரேயாஸ் அய்யர் (3 ரன்), விக்கெட் கீப்பர் ரிஷாப் பன்ட் (7 ரன்), கிறிஸ் மோரிஸ் (11 ரன்) உள்ளிட்டோர் தாக்குப்பிடிக்கவில்லை. இதனால் ஆட்டம் மும்பை அணியின் பக்கம் திரும்பயது.

20 ஓவர்கள் முழுமையாக ஆடிய டில்லி அணியால் 9 விக்கெட்டுக்கு 128 ரன்களே எடுக்க முடிந்தது. இதன் மூலம் மும்பை அணி 40 ரன்கள் வித்தியாசத்தில் வெற்றியை ருசித்தது. சுழற்பந்து வீச்சாளர் ராகுல் சாஹர் 3, பும்ரா 2 விக்கெட்டும் கைப்பற்றினர்.


டெல்லி விமானநிலையத்தைப் பதறவைத்த ஜெட் ஏர்வேஸ்..! பெரும் விபத்து தவிர்ப்பு

டெல்லி இந்திரா காந்தி விமான நிலையத்தில், ஜெட் ஏர்வேஸ் விமானத்தால் ஏற்பட இருந்த இரு பெரும் விபத்துகள் தவிர்க்கப்பட்டன.

டெல்லி இந்திரா காந்தி பன்னாட்டு விமான நிலையம் வழக்கமான பரபரப்புடன் நேற்றிரவு இயங்கிக்கொண்டிருந்தது. விமான ஓடுதளம் அருகே கேட்டரிங் வாகனம் ஒன்று நிறுத்தப்பட்டிருந்தது. இந்நிலையில், துபாயிலிருந்து 133 பயணிகளுடன் ஜெட் ஏர்வேஸ் விமானம் தரையிறங்கிக்கொண்டிருந்தது. விமானத்தை ஓடுதளத்தில் நிறுத்தும்போது, அதன் இறக்கை அருகில் இருந்த கேட்டரிங் வாகனத்தில் மோதியது. இதில், கேட்டரிங் வாகனம் சிறிது தூரம் இழுத்துச் செல்லப்பட்டு, பின்னர் நிறுத்தப்பட்டது. இந்த விபத்தில் அதிர்ஷ்டவசமாகப் பயணிகள் உயிர் தப்பினர்.

முன்னதாக, கடந்த வருடம் இதேபோல ஒரு சம்பவம் நடந்ததில் அதிர்ஷ்டவசமாக 77 பயணிகள் உயிர் தப்பினர். இதேபோல, மாலை 6 மணியளவில், உத்தரப்பிரதேச தலைநகர் லக்னோவிலிருந்து டெல்லி வந்த ஜெட் ஏர்வேஸ் விமானத்தில் லேண்டிங் கியர் பழுதானால், விபத்து ஏற்பட நேர்ந்தது. இருப்பினும் விமானியின் சாமர்த்தியத்தால் பெரும் விபத்து தவிர்க்கப்பட்டது. இந்த இரு வேறு சம்பவங்களால் டெல்லி விமான நிலையத்தில் சிறிது நேரம் பரபரப்பு ஏற்பட்டது.


பெருநாட்டின் முன்னாள் அதிபர்  தற்கொலை

லிமா, -

பெருநாட்டின் முன்னாள் அதிபரை ஊழல் வழக்கில் கைது செய்ய முயன்றதால் அவர் துப்பாக்கியால் சுட்டு தற்கொலை செய்து கொண்டார். பெரு நாட்டின் முன்னாள் அதிபர் ஆலன் கார்சியா (69). பதவியில் இருந்த போது ஊழல் செய்ததாக இவர் மீது குற்றச்சாட்டுகள் உள்ளன. எனவே அவர் மீது விசாரணை நடைபெற்று வந்தது.

ஊழல் குற்றச்சாட்டு உறுதி செய்யப்பட்ட நிலையில் அவரை கைது செய்ய போலீசார் லிமாவில் உள்ள ஆலன் கார்சியா வீட்டுக்கு நேற்று முன்தினம் காலை 6.30 மணியளவில் சென்றனர்.

அதை அறிந்த அவர் வீட்டில் இருந்த தனது துப்பாக்கியால் தலையில் சுட்டுக் கொண்டார். இதனால் ரத்த வெள்ளத்தில் சரிந்த அவரை மருத்துவமனையில் சேர்த்தனர். அங்கு தீவிர சிகிச்சை அளித்தும் பலனின்றி அவர் இறந்தார். இந்த தகவலை அவரது கட்சி   உறுதி செய்துள்ளது. ஆலன் கார்சியா ஏற்கெனவே 3 தடவை மாரடைப்பால் பாதிக்கப்பட்டு அவருக்கு இருதய ஆபரேஷன் நடந்துள்ளது.


XXX ரிட்டர்ன் ஆப் சாண்டர் கேஜ் திரை விமர்சனம்

வானில் இருந்து செயற்கைகோள் ஒன்று எரிந்து பூமியில் விழுகிறது. இந்த செயற்கைகோள் எப்படி கீழே விழுந்தது என்பது குறித்த ஆய்வில் முக்கியமான தலைவர்கள் எல்லாம் ஈடுபட்டு வருகின்றனர். அப்போது, ஒரு கருவி மூலமாக அந்த செயற்கைகோள் செயலிழக்கச் செய்யப்பட்டு பூமியில் வீழ்த்தப்பட்டதாக தெரிய வருகிறது. எரிந்து பூமியில் விழுந்த செயற்கைக்கோளுடன் இருந்த அந்த கருவியை வைத்து, அந்த கருவியை யார் செய்திருப்பார்கள்? யார் இந்த நாச வேலையில் ஈடுபட்டிருப்பார்கள் என்று உயர்மட்ட விஞ்ஞானிகளும், அதிகாரிகளும் ஆலோசனை நடத்தி வருகின்றனர். அந்தநேரத்தில், இவர்களின் ஆலோசனைக் கூட்டத்தில் நுழைந்த மர்ம நபர் ஒருவர் அவர்கள் அனைவரையும் கொன்றுவிட்டு அந்த கருவியை திருடி சென்றுவிடுகிறார். இந்நிலையில், அந்த கருவியை கண்டுபிடிப்பதற்காக வின் டீசல் தலைமையில் XXX குழுவை களமிறக்க அமெரிக்கா ராணுவம் முடிவு செய்கிறது. XXX குழுவில் இருந்து விலகி இருக்கும் வின் டீசல், நாட்டின் பாதுகாப்பு குறித்த பிரச்சினைக்காக இந்த குழுவில் இணைகிறார். வின் டீசலுடன் மேலும் 3 பேர் XXX குழுவில் இணைகிறார்கள். இவர்கள் ஒவ்வொருவருக்கும் தனித்தனியான சக்திகள் உண்டு. இவர்கள் நான்கு பேரும் சேர்ந்து கருவியை திருடிச் சென்றவர்களை தேடி புறப்படுகின்றனர். கருவியை திருடியவர்கள் ஒரு தீவில் இருப்பதை அறிந்து அங்குபோய் சேருகிறார்கள். அங்கு சென்றபிறகுதான் ஏற்கெனவே, XXX குழுவில் இருந்தவர்களான டோனி ஜா, தீபிகா படுகோனே உள்ளிட்ட 4 பேர்தான் இந்த கருவியை திருடியதாக தெரிகிறது. அவர்கள் எதற்காக இந்த கருவியை திருடினார்கள்? அவர்கள்தான் செயற்கைகோளை செயலிழக்க செய்யும் கருவியை கண்டுபிடித்தார்களா? அல்லது வேறு யாருக்கும் இதற்கு தொடர்பு இருந்ததா? என்பதே கண்டுபிடித்து, அதை அழிப்பதே மீதிக்கதை. XXX படங்கள் என்றாலே ஆக்ஷன் காட்சிகளும், விறுவிறுப்பான காட்சிகளும் நினைவுக்கு வரும். அதேபோல், இந்த படத்தில் மிகவும் அதிகமாகவே இருக்கிறது. XXX படவரிசையில் முதல் பாகத்தில் நடித்தபிறகு, தற்போது மூன்றாம் பாகத்தில் நடித்திருக்கிறார் வின் டீசல். இரண்டாம் பாகத்தில் இவர் இல்லையென்ற குறையை மூன்றாம் பாகத்தில் அவர் பூர்த்தி செய்திருக்கிறார். அவருடைய உடல் வாகு, அதற்கேற்ற ஆக்ஷன் காட்சிகளெல்லாம் மிகவும் சிறப்பாக இருக்கிறது. தீபிகா படுகோனேவுக்கு ஹாலிவுட்டுக்கு புதிது என்றாலும், ஆக்ஷன் காட்சிகளெல்லாம் வெளுத்து வாங்கியிருக்கிறார். ஹாலிவுட் நடிகைகளுக்கு போட்டி போடும் அளவுக்கு இவரது ஆக்ஷன் காட்சிகள் இருக்கிறது. இந்திய நடிகர், நடிகைகளுக்கு ஹாலிவுட்டில் இடம் கிடைத்தாலும், அவர்களுக்கு பெரிதாக வாய்ப்பு வழங்கப்படுவது கிடையாது. ஆனால், இந்த படத்தில் தீபிகா படுகோனேவுக்கு முதல் படமாக இருந்தாலும் நல்லதொரு வாய்ப்பு வழங்கப்பட்டுள்ளது. கவர்ச்சியிலும் ரொம்பவுமே தாராளம் காட்டியிருக்கிறார். முதல் இரண்டு பாகத்திலும் வந்த சாமுவேல் எல்.ஜாக்சன் இந்த பாகத்திலும் வந்து தனது சிறப்பான நடிப்பை வெளிப்படுத்தியிருக்கிறார். டோனி ஜா, டோனி யென் ஆகியோரும் சண்டைக் காட்சிகளில் மிரட்டியிருக்கிறார்கள். மற்றபடி, படத்தில் நடித்திருக்கும் அனைவரும் தங்களது ஆக்ரோஷ நடிப்பை வெளிப்படுத்தி படத்திற்கு பலம் சேர்த்திருக்கிறார்கள். படத்தின் கதை சாதாரணமாக இருந்தாலும், காட்சியமைப்புகளில் விறுவிறுப்பு, ஆக்ஷன் காட்சிகளில் கூடுதல் கவனம் செலுத்தியிருப்பதால் படம் பார்க்கிறவர்களுக்கு எந்தவித சலிப்பும் ஏற்படாமல் செல்கிறது. அதை அழகாக கையாண்டிருக்கிறார் இயக்குனர் கருஷோ. குறிப்பாக, எதிரியிடம் பேசிக் கொண்டிருக்கும் வின் டீசல், தனது விரலை உயர்த்தி ஒன்று இரண்டு என்று சொல்லிக் கொண்டிருக்கும்போது, அவரது விரல்களுக்கு இடையில் குண்டு பாய்ந்து எதிரி வீழ்வது எல்லாம் ரசிகர்களை ஒருநொடியில் அதிர்ச்சியாக்கியிருக்கிறது. படத்தில் நிறைய காட்சிகள் நிஜவாழ்க்கையில் ஏற்றுக்கொள்ள முடியாதபடி இருந்தாலும், அதை பார்க்கும்போது நமக்கே வியக்க வைக்கும் வண்ணம் தத்ரூபமாக காட்சிப்படுத்தியருப்பது சிறப்பு. மொத்தத்தில் ‘XXX தி ரிட்டன் ஆப் ஸேண்டர் கேஜ்’ ஆக்ஷன் பிரியர்களுக்கு சரியான விருந்து.


அமெரிக்க முன்னாள் துணை அதிபர்  மீது மேலும் 3 பெண்கள் பாலியல் புகார்

வாஷிங்டன்,

அமெரிக்க முன்னாள் துணை அதிபர் ஜோ பிடென் மீது மேலும் 3 பெண் பாலியல் புகார் எழுப்பி இருப்பது அமெரிக்காவை அதிர வைத்துள்ளது.

அமெரிக்காவில் ஒபாமா அதிபராக இருந்தபோது, 2009ஆம் ஆண்டு முதல் 2017ஆம் ஆண்டுவரை துணை அதிபராக பதவி வகித்தவர் ஜோ பிடென். இவர் அடுத்த ஆண்டு நடக்க இருக்கும் அமெரிக்க அதிபர் தேர்தலில் ஜனநாயக கட்சி வேட்பாளராக களம் இறங்குவதற்கு பரிசீலித்து வருகிறார். இந்த நிலையில், பெண்கள் சிலர் ஜோ பிடன் மீது அடுக்கடுக்காக பாலியல் குற்றச்சாட்டை சுமத்தி வருகின்றனர்.

நெவேடா மாகாண சட்டசபையின் முன்னாள் உறுப்பினரான லூசி புளோரஸ் (வயது 39), ஜோ பிடெனின் முன்னாள் உதவியாளரான எமி லேப்போஸ் (43) உள்பட 4 பெண்கள் ஜோ பிடென், அனுமதியின்றி தங்களை தொட்டதாகவும் வலுக்கட்டாயமாக முத்தம் கொடுத்ததாகவும் குற்றம் சுமத்தி இருந்தனர்.

இந்த நிலையில், வெள்ளை மாளிகையின் முன்னாள் ஊழியரான வைல் கோனெர்ட், ஜனநாயக கட்சியின் முன்னாள் உறுப்பினர் யாலி கோல் மற்றும் சோபி காரசிக் ஆகிய மேலும் 3 பெண்கள் ஜோ பிடென் தங்களிடம் தகாத முறையில் நடந்து கொண்டதாகவும் குற்றம் சாட்டி உள்ளனர். முன்னாள் துணை அதிபர் மீது அடுத்தடுத்து 7 பெண்கள் பாலியல் குற்றச்சாட்டு சுமத்தி இருப்பது அமெரிக்க அரசியலில் பெரும் பரபரப்பை ஏற்படுத்தி உள்ளது.


அயர்லாந்தில் நடத்தப்பட்டபொது வாக்கெடுப்பில் கருக்கலைப்புக்கு ஆதரவு 66 சதவீதம்

டப்ளின்,

அயர்லாந்து நாட்டில் வசித்து வந்த இந்திய வம்சாவளி பெண்ணான சவீதா ஹலப்பனாவர் (வயது 31) என்ற பல் மருத்துவர் 2012-ம் ஆண்டு உடல் நிலை பாதிக்கப்பட்டதால் தனது வயிற்றில் வளரும் 17 வார கருவை கலைக்க அயர்லாந்து அரசிடம் அனுமதி கேட்டார். சட்டப்படியும் போராடினார். ஆனால் இதற்கு பழமைவாதத்தை பின்பற்றி வரும் அயர்லாந்து அரசு அனுமதிக்கவில்லை. இந்த நிலையில் சவீதா கடுமையான ரத்தப் போக்கு ஏற்பட்டு பரிதா பமாக உயிரிழந்தார். இது அயர்லாந்து நாட்டை மட்டுமின்றி உலக நாடுகளையே அதிர்ச்சிக்கு உள்ளாக்கியது.

இதைத் தொடர்ந்து கருவை கலைக்க அனுமதிக்கலாமா? வேண்டாமா? என்பது பற்றிய பொது வாக்கெடுப்பை அயர்லாந்து அரசு கடந்த 25-ந்தேதி நடத்தி யது. இதில் பதிவான 35 லட்சத்துக்கும் மேலான வாக்குகள் எண்ணப்பட்டு நேற்று முடிவுகள் அதிகாரப்பூர்வமாக அறிவிக்கப்பட்டது.

இதில் கருக்கலைப்புக்கு ஆதரவாக 66.4 சதவீதமும், எதிராக 33.6 சதவீதமும் வாக்குகள் பதிவானது. கருக்கலைப்புக்கு அமோக ஆதரவு கிடைத்தி ருப்பதால் விரைவில் அயர்லாந்தில் கருக்கலைப்பு செய்வதற்கு அனுமதி அளித்து சட்டம் இயற்றப்படும். அதன்படி 12 வாரம் முதல் 24 வாரம் வரையி லான கருவால் தாயின் உயிருக்கு ஆபத்து நேரும் என்றால் அந்த கருவை கலைக்க அனுமதி கிடைக்கும்.

இதை வரவேற்றுள்ள சவீதாவின் தந்தை ஆன்டனப்பா யாலகி கூறுகையில், ‘எனது மகளின் மரணத்துக்கு அயர்லாந்து மக்கள் சரியான நீதியை வழங்கி இருக்கின்றனர்’ என்றார்.


தே.மு அரசாங்கம் தவறுகளிலிருந்து பாடம் கற்கிறது

ஈப்போ,

தேசிய முன்னணி (தேமு) தலைமையிலான நடப்பு அரசாங்க நிர்வாகம் முழு நிறைவானதாக இல்லாமல் இருக்கலாம். எனினும் நாட்டின் முன்னேற்றத்தி ற்காக மேலும் இலக்குகளை அடைவதற்கு அது எப்போதும் அதன் தவறுகளிலிருந்து பாடம் கற்கிறது என பிரதமர் டத்தோஸ்ரீ நஜீப் துன் ரசாக் நேற்று கூறியுள்ளார். தேமுவை எல்லா வகையான குறைகூறல்களும் சூழ்ந்துள்ள போதிலும் நாட்டை நிர்வகிப்பதற்கான அதிகார அடிப்படை எனும் நிலையில் நாடாளுமன்ற ஜனநாயகத்தையும்  கூட்டரசு அரசியலமைப்புச் சட்டத்தையும் அது தொடர்ந்து பாதுகாக்கும்.

Read More: Malaysia Nanban Tamil Daily on 16.3.2018


124,983 வாக்காளர்களைக் கொண்ட தொகுதியில் ஒரெயொரு ஆம்புலன்ஸ்

(பி. எம். குணா) காப்பார்,

நாட்டில் ஒரு லட்சத்து 24 ஆயிரத்து 983 வாக்காளர்களை  கொண்ட மிகப்பெரிய நாடாளுமன்றத் தொகுதிகளில் ஒன்றாக விளங்கும் காப்பார் நாடாளு மன்றத் தொகுதியின் பிரதான மருத்துவமனையாக விளங்கும் காப்பார் கிளினிக்கில் ஒரே ஓர் ஆம்புலன்ஸ் வண்டிதான் சேவையில் உள்ளது. அதுவும் அடிக்கடி பழுதாகி விடுகிறது. அல்லது வெளியே சென்று விடும். இந்நிலையில்....

Read more: Malaysia Nanban Tamil Daily on 12.6.2018


தாழ்த்தப்பட்டவா்களுடன் தங்கமாட்டோம்;கேரளாவில் நிவாரண முகாம்களில் ஜாதி பிாிவினை!!

கேரளாவில் நிவாரண முகாம்களில் தாழ்த்தப்பட்டவா்களுடன் சோ்ந்து இருக்க மாட்டோம் என்று  ஒரு ஜாதியினா் போா்க்கொடி தூக்கிய சம்பவம் பெரும் பரபரப்பை ஏற்படுத்தியுள்ளது.

கேரளாவில் தென்மேற்கு பருவமழை ஏற்படுத்திய பாதிப்பில் வீடுகள் மற்றும் உடமைகள் இழந்தவா்களை மாநிலம் முமுவதும் உள்ள 3446 நிவாரண முகாம்களில் தங்க வைக்கப்பட்டுள்ளனா். இந்த முகாம்களில் தங்கியுள்ளவா்களின் பெரும் சோகத்தில் இடையில் ஜாதி ரீதியான பிாிவினை ஏற்பட்டுள்ளது.

ஆலப்புழை பள்ளிபாடு எல்.பி. ஆரம்ப பள்ளியில் உள்ள முகாமில் 50 குடும்பங்கள் தங்க வைக்கப்பட்டுள்ளனா். இதில் 22 குடும்பத்தினா் எஸ்.சி மற்றும் எஸ்.டி பிாிவினா் 28 குடும்பத்தினா் மாப்பிளைன்ஸ் கிறிஸ்தவா்கள். இந்த நிலையில் மாப்பிளைன்ஸ் கிறிஸ்தவா்கள் எங்கள் வீட்டில் கூலி வேலை செய்யும் தாழ்த்தப்பட்டவா்களுடன் தங்க மாட்டோம் அவா்கள் சமைக்கிற சாப்பாட்டையும் சாப்பிட மாட்டோம் கழிவறையும் பயன்படுத்த மாட்டோம் என கூறி பள்ளிப்பாடு 3-ம் வாா்டு கவுன்சிலா் தலைமையில்  போா்கொடி தூக்கினாா்கள்.

இதனால் அந்த முகாமுக்கு அதிகாாிகள் சென்றனா். அப்போது அவா்கள் தங்களுடைய முடிவில் உறுதியாக இருந்தனா். இதனால் அந்த  மாப்பிளைன்ஸ் கிறிஸ்தவ 28 குடும்பத்தினரை வேறு முகாமுக்கு அதிகாாிகள் மாற்றினாா்கள். இது பெரும் சா்ச்சையை ஏற்படுத்தியுள்ளது.  சமூக நீதிக்கு எதிராக போராடிய மண் தான் கேரளா. தற்போது நூற்றாண்டு கடந்த பிறகும் ஜாதி பிாிவினை இருக்கிறது என்பதற்கு இந்த சம்பவமே உதாரணமாக அமைந்துள்ளது.

இதற்கு அதிகாாிகளும் உடந்தையாகதான் இருக்கிறாா்கள் என்பது அவா்களின் செயல்பாடு மூலம் தொிகிறது என்று குற்றம்சாட்டியுள்ளனா். எதிா்கட்சி  தலைவரான காங்கிரஸ் ரமேஷ் சென்னிதலயின் மண்டலத்தில் நடந்த இந்த சம்பவம் அங்கு சென்ற ரமேஷ் சென்னிதலயிடம் எங்களை இங்கும் ஒதுக்கி றாா்கள் என்று தாழ்த்தப்பட்ட அந்த மக்கள் கூறியதற்கு அவா் உங்களுக்கு அாிசி பருப்பு வேணும்னா தாரேன் இதில் ஒன்றும் செய்ய முடியாது என்று முகத்தில் அடித்தது போல் சொல்லி விட்டாா் என்று அந்த மக்கள் கூறியுள்ளனா். இந்த சம்பவம் பிணராய் விஜயன் வரை சென்று அவா் கலெக்டா்  மூலம் விசாாிக்க உத்தரவிட்டுள்ளாா்.


60 கேமரன் மலை இந்திய விவசாயிகளின்  கதி என்ன?

கேமரன் மலையில் நாற்பது ஆண்டுகளாக விவசாயம் செய்து வரும் இந்தியர்களின் நிலங்களை பறிப்பதற்கான நடவடிக்கை தடுத்து நிறுத்தப்பட வேண்டும். மேலும், அவர்களுக்கு மாற்று நிலங்கள் வழங்கப்படுவதும் உறுதி செய்யப்பட வேண்டும் என வலியுறுத்தப்பட்டுள்ளது.

அத்தொகுதியின் நாடாளுமன்ற உறுப்பினர் ரம்லி நோர் உடனடியாக இந்நடவடிக்கையை எடுக்க வேண்டும் என

ம.இ.கா தேசிய தகவல் பிரிவுத்தலைவர் வே.குணாளன் கூறினார்.

தற்போது பகாங் மாநில அரசாங்கம் இங்குள்ள பலருக்கும் புதிய நிலங்களை வழங்கி வரும் நிலையில், சுமார் 40 முதல் 50 ஆண்டுகளாக 240 ஏக்கர் நிலத்தில் காய்கறிகளை விவசாயம் செய்து வரும் கோல தெர்லாவைச் சேர்ந்த 60 விவசாயிகளின் நிலங்களைப் பறிப்பதற்கான நடவடிக்கை மேற்கொள்ளப்பட்டு

வருகிறது. இதற்காக பல்வேறு காரணங்களும் கூறப்பட்டு வருகின்றன. ஆனால், அவர்களுக்கு மாற்று நிலங்களை வழங்குவது பற்றி பேசப்படவில்லை.

கேமரன் மலை

இடைத்தேர்தலின் போது ம.இ.கா.விற்குச் சொந்தமான அத்தொகுதியை இரவலாகப் பெற்று வெற்றி பெற்ற ரம்லி, இப்பகுதி வாழ் மக்கள் எதிர்நோக்கும் பிரச்சினைகளுக்கு மாநில மந்திரி புசாரின் வாயிலாகத் தீர்வு காண வழங்கப்பட்ட வாக்குறுதி என்னவானது என குணாளன் கேள்வி எழுப்பினார்.

கேமரன் மலை இடைத்தேர்தலில் வெற்றிபெற்ற நாளிலிருந்து அங்குள்ள மக்களை இன்று வரை சந்திக்காமல் இருந்து வரும் ரம்லி நோர், முதலில் பாதிக்கப்பட்டுள்ள விவசாயிகளுக்கு ஒரு நல்ல தீர்வைக் காண வேண்டும் என்று வலியுறுத்தினார்.

இந்த அறுபது விவசாயிகள் உட்பட கேமரன் மலையில் பாதிக்கப்பட்ட விவசாயிகளின் பிரச்சினைகள் அடங்கும் மகஜர் ஒன்று துணைப்பிரதமர் டத்தோஸ்ரீ டாக்டர் வான் அஜிஸா வான் இஸ்மாயிலிடம் வழங்கப்பட்டிருப்பது குறிப்பிடத்தக்கது.


பல்கலைக்கழக தங்கும் விடுதியின் கழிப்பறையில் மீட்கப்பட்ட ஆண் சிசு!

கடந்த வியாழக்கிழமை இங்குள்ள பொது பல்கலைக்கழக தங்கும் விடுதியின் கழிப்பறையிலிருந்து ஆண் சிசு மீட்கப்பட்ட சம்பவம் தொடர்பில் பல்கலைக் கழக மாணவியின் காதலனை போலீசார் ஜித்ராவில் கைது செய்துள்ளனர்.இந்த சம்பவம் குறித்து கைது செய்யப்பட்ட 20 வயதுடைய மாணவி கடந்த ஞாயிற்றுக்கிழமை போலீஸ் ஜாமினில் விடுவிக்கப்பட்டுள்ளார். சிசுவின் உடலை பரிசோதனை செய்ததில், அந்த சிசு பிறக்கும்போது உயிருடன்தான் இருந்தது என்பது தெரியவந்துள்ளது.ஆகையால் சிசு இறந்ததற்கான காரணத்தை கண்டறிய இரு தினங்களுக்கு முன்பு அந்த மாணவியை மீண்டும் போலீசார் கைது செய்தனர்.இந்த சம்பவம் தொடர்பில் விசாரணையை மேற் கொள்ள அந்த மாணவியின் 19 வயது காதலனையும் கைது செய்துள்ளதாக கெடா மாநில குற்றவியல் விசாரணை பிரிவின் தலைவர் டத்தோ முகமட் நசிர் யா தெரிவித்தார். சம்பந்தப்பட்ட மாணவி 7 நாட்கள் தடுப்புக் காவலில் வைக்கப்பட்டுள்ளார். கடந்த வியாழக்கிழமை இங்குள்ள பொது பல்கலைக்கழகத்தில் சிசுவின் சடலம் கிடப்பதாக பொதுமக்கள் ஜித்ரா போலீஸ் நிலையத்திற்கு தகவல் கொடுத்தனர். இந்த விவகாரம் தொடர்பிலான விசாரணை தொடர்ந்து வருவதாக முகமட் நசிர் யா தெரிவித்தார்.


ஆப்பிரிக்காவின் இளம் இந்திய கோடீஸ்வரர் கடத்தல்

டோடோமா,

தான்சானியா நாட்டின் பெரும் பணக்காரரான முகமது டியூஜி மர்ம நபர்களால் கடத்தப்பட்ட சம்பவம் பரபரப்பை ஏற்படுத்தியுள்ளது. ஆப்ரிக்க நாடுகளில் ஒன்றான தான்சானியாவைச் சேர்ந்த இளம் கோடீஸ்வர் முகமது டியூஜி. இந்திய வம்சாவளியைச் சேர்ந்தவரான இவரது சொத்து மதிப்பு சுமார் வெ. 6,000 கோடி ஆகும்.

விவசாயம், போக்குவரத்து, உணவு, உடைகள், மதுபானங்கள் மற்றும் சமையல் எண்ணெய் உற்பத்தி போன்ற பல்வேறு தொழில்களை ஆப்பிரிக்கா முழு மைக்கும் இவர் நடத்தி வருகிறார்.  போர்ப்ஸ் பத்திரிகை வெளியிட்ட ஆப்பிரிக்க பணக்காரர்கள் பட்டியலில் முகமது டியூஜி 17ஆம் இடம் பிடித்திருந்தார். அந்த பத்திரிக்கை ஆப்பிரிக்காவில் இளம் கோடீஸ்வரர் என இவரை புகழ்ந்திருந்தது.

இந்நிலையில் முகமது டியூஜி மர்ம நபர்களால் கடத்தப்பட்ட சம்பவம் பரபரப்பை ஏற்படுத்தியுள்ளது. தான்சானியாவில் உள்ள தார் இ ஸலாம் எனும் நகரில் உள்ள சொகுசு விடுதியில் இருந்து அவர் கடத்தப்பட்டதாகவும் முகமூடி அணிந்து துப்பாக்கியால் வானத்தை நோக்கி சுட்டபடி வந்த கடத்த ல்காரர்களால் அவர் கடத்தி செல்லப்பட்டதாகவும் அந்நகரின் தலைமை போலீஸ் அதிகாரி தெரிவித்துள்ளார்.

இதுகுறித்து தார் இ ஸலாம் ஆளுநர் கூறுகையில்,  சொகுசு விடுதியில் உடற்பயிற்சி முடித்துவிட்டு வெளியே வந்த அவரை துப்பாக்கி முனையில் கடத்தியுள்ளனர். 2 வாகனங்களில் கடத்தல்காரர்கள் வந்துள்ளனர். அவர்கள் வெள்ளையர்கள் என தெரிய வந்துள்ளது. இந்த சம்பவத்தின் போது முகமது டியூஜியுடன் பாதுகாவலர்கள் யாரும் இல்லை.

இது தொடர்பாக சந்தேகிக்கப்படும் நபர்கள் சிலரை ஏற்கெனவே கைது செய்து விசாரித்து வருகிறோம். முகமது டியூஜியை கண்டுபிடித்து மீட்பதற்கான நடவடிக்கைகள் தீவிரமாக நடைபெறுவதாக அவர் தெரிவித்தார்.


‘ ஜெ., இருக்கும்போது படம் எடுத்திருந்தால் அவர்கள் வீரர்கள்’ - அதிர்ந்த தினகரன்

`சர்கார்' படம் ஜெயலலிதா உயிருடன் இருக்கும்போது எடுக்கப்பட்டிருந்தால் அவர்களை வீரர்கள் என ஏற்றுக்கொள்ளலாம் என டி.டி.வி தினகரன் தெரிவித்துள்ளார்.

தீபாவளி அன்று வெளியான `சர்கார்' படத்துக்கு தொடர்ந்து பல எதிர்ப்புகளும் புகார்களும் வந்த வண்ண உள்ளன. இந்தப் படத்துக்கும் நடிகர் விஜய் மற்றும் இயக்குநர் ஏ.ஆர் முருகதாஸுக்கும் அரசியல்வாதிகள் கடும் கண்டனங்களைத் தெரிவித்துவருகின்றனர். இன்று சென்னை அடையாறில் செய்தி யாளர்களைச் சந்தித்த அ.ம.மு.க துணைப் பொதுச்செயலாளர் டி.டி.வி தினகர பேசும்போது, “ சர்கார் வியாபார நோக்கத்துடன் எடுக்கப்பட்ட படம். மக்க ளுக்கு நல்ல கருத்தைச் சொல்ல எடுக்கப்பட்ட ஆவணப் படம் இல்லை. இதில் நடித்த நடிகர்கள் அனைவரும் சம்பளம் வாங்கிக் கொண்டுதான் நடித்து ள்ளனர். இதுவே ஜெயலலிதா இருக்கும்போது இந்தப் படத்தை இயக்கி, நடித்திருந்தால் அவர்களைப் பெரிய வீரர்களாக ஏற்றுக்கொள்ளலாம். இது போன்றவர்களை எல்லாம் பெரிதாக எடுத்துக்கொண்டு அந்தப் படத்துக்கு மேலும் விளம்பரம் சேர்ப்பதாகவே தோன்றுகிறது. அந்தப் படம் இது முன்னர் ஓடிய பிற படங்களைப் போலத்தான் ஓடும். அதைப் பற்றியே தொடர்ந்து பேசி படம் பார்க்காத மக்களையும் பார்க்கத் தூண்டுவதாகவே தோன்றுகிறது.

மறைந்த தலைவர்களைப் பற்றி அவர்கள் இல்லாத நேரத்தில் இதுபோன்ற படம் எடுப்பது அவர்கள் எவ்வளவு தூரம் நாகரிகத்தை கடைப்பிடிக்கிறார்கள் என்பதைக் காட்டுகிறது. மாணவர்களுக்கு வழங்கப்படும் லேப்டாப், பஸ் பாஸ், மதிய உணவு போன்றவையும் இலவசம்தான். அவற்றைத் தடை செய்ய வேண்டும் எனக் கூறினால் அது ஏற்றுக்கொள்ள முடியாது. ஏழை எளிய மக்களுக்கு உதவும் வகையில்தான் இலவசப் பொருள்கள் வழங்கப்படுகிறது. அதை மக்களும் ஆர்வமாக வாங்கி உபயோகப்படுத்துகிறார்கள். இந்தப் படத்தில் சில துறைகளையே மாற்றித் தெரிவிக்கப்பட்டுள்ளதாம். இதிலிருந்து அவர்களின் அறிவு அவ்வளவுதான் என்றே கூறத் தோன்றுகிறது. நடிகர்கள் அரசியலுக்கு வர வேண்டும் என நினைப்பது தவறு இல்லை. ஆனால், அனைத்திலும் உள்ள பிரச்னைகளைக் காட்ட வேண்டும். சினிமா டிக்கெட் கூட கள்ளத்தனமாக விற்கப்படுகிறது. அவர்கள் எடுக்கும் சினிமாவுக்கு வரி விலக்கு கேட்கிறார்கள். அதைப் பற்றியெல்லாம் படம் எடுக்கலாமே?

இந்திய ரூபாய் மதிப்பு வரலாறு காணாத வீழ்ச்சியடைந்து வருகிறது. பண மதிப்பு நடவடிக்கை பணக்காரர்கள் முதல் ஏழை வரை அனைவருக்கும் பாதிப்பைத் தந்துள்ளது. இந்தியாவின் பொருளாதார நிலை நலிவடைந்துள்ள நிலையில் மற்றுமொரு அணுகுண்டு போல் இந்த பண மதிப்பிழப்பு வந்தது. இந்தியாவின் பொருளாதாரத்தை பாதாளத்தை நோக்கித் தள்ளுவதாகவே இது உள்ளது. இது வளர்ச்சிக்கான திட்டம் இல்லை. இந்த நடவடிக்கை தவறானது. மக்களுக்கு பெரும் பாதிப்பு. எனவே, இன்று கறுப்பு தினம்தான்” என விமர்சித்துள்ளார்.


கின்னஸ் உலக சாதனையாளர் புத்தகத்தில் மலேசிய பரதநாட்டிய மாணவர்களின் பெயர்

(சுப்ரா, காஜாங்)

பரத நாட்டியத்திலும் உலக சாதனையை ஏற்படுத்த முடியும் என்பதற்கு சான்றாக  அண்மையில் தமிழகத்தின் சென்னையில் சவீதா பல்கலைக்க ழகத்தில் நடைபெற்ற ஒரு மாபெரும் பரதநாட்டிய நிகழ்வில் கலந்து கொண்டு  சாதனை படைத்துள்ளனர் காஜாங் நாட்டியாஞ்சலி  நடனப்பள்ளியை பிரதி நிதித்துச் சென்ற  35 மாணவர்கள்.

கடந்த 2.12.2017 இல் நடைபெற்ற   இந்த நிகழ்வில் மொத்தம் 5,050  மாணவர்கள் கலந்துகொண்டு கின்னஸ் உலக சாதனையாளர் புத்தகத்திலும் ஆசியா சாதனையாளர் புத்தகத்திலும் தமிழ் நாட்டு சாதனையாளர்  புத்தகத்திலும் தங்களது பெயரை பதிந்துள்ளனர்.

காஜாங் நாட்டியாஞ்சலி கலைமன்றத்தின் ஸ்தாபகர் ஸ்ரீமதி நிஷா குமார் தலைமையில் சென்ற  மலேசிய  குழுவினர் அங்கு  பிரமாதமாக நடனம் வழங்கி னைவரது பாராட்டையும் பெற்றதாக இந்நிகழ்வை காண நேரடியாக சென்ற  மாணவர்களின் பெற்றோர்கள் தெரிவித்தனர்.  நேற்று கோலாலம்பூர் அனைத்துலக விமான நிலையம் வந்தடைந்த இக்குழுவினரை வரவேற்க நூற்றுக்கும் மேற்பட்டோர் திரண்டிருந்தனர்.

பல சவால்களுக்கிடையே தாம் இந்த 35 மாணவர்களை சென்னைக்கு அழைத்துச் சென்றதாகவும் அங்கு நமது மாணவர்கள்  திறமையாக நடனம் வழங்கி பலரின்  பாராட்டை பெற்றது தமது வாழ்நாளில் மறக்க முடியாத நிகழ்வு என ஸ்ரீமதி நிஷா குமார் கூறினார். நிகழ்வில் கலந்து கொண்ட அனைவருக்கும் உலக கின்னஸ் சாதனையாளர் புத்தக அமைப்பின் சான்றிதழ் வழங்கப்பட்டுள்ளதாக அவர் கூறினார்.


திருச்செந்தூர், ஏப். 2- பா.ஜனதா, அ.தி.மு.க.விற்கு தேர்தலில் பாடம் புகட்ட வேண்டும் என்று கனிமொழி எம்பி கூறியுள்ளார்.

தூத்துக்குடி தொகுதியில் போட்டியிடும் கனிமொழி எம்.பி. திருச்செந்தூர் பகுதியில் வாக்கு சேகரித்தார். ஆலந்தலை,  வீரபாண்டியன் பட்டணம் பகுதியில் அவர் பேசியதாவது: கடந்த 5 ஆண்டுகளில் மோடியின் ஆட்சியில் நாம் என்னென்ன அடக்கு முறைகளை சந்தித்தோம் என்பதை நாம் நினைத்து பார்க்க வேண்டும்.

மதத்தின் பெயரால் சாதியின் பெயரால் மக்களை பிரித்து ஆளக்கூடிய மத்திய அரசாங்கம், தமிழ்நாட்டுக்கு தேவையில்லாத நீட் போன்ற திட்டங்களை கொண்டு வந்து மக்கள் மீது திணித்து பிள்ளைகளின் எதிர்காலத்தை கேள்வி குறியாக்கி விட்டது. இதனால் வரும் தேர்தலில் பா.ஜனதா கூட்டணிக்கு எதிராக வாக்களித்து அவர்களை வீட்டுக்கு அனுப்ப வேண்டும். பா.ஜனதா நம் மொழியை, கலாசாரத்தை, இனத்தை அடக்கி ஒடுக்கி இந்தியா என்பது ஒருமுக தன்மையுள்ள நாடாக மாற்ற நினைக்கிறார்கள்.

மதத்தின் பெயரால், ஜாதியின் பெயரால் நம்மை பிரிக்க நினைப்பவர்கள் தான் பா.ஜனதாவினர். இதனை அறிந்து நாம் தேர்தல் பணியாற்ற வேண்டும். நான் சோல்லவில்லை. தி.மு.க.வினர் சோல்லவில்லை. ஆனால் ஒரு ஆவறிக்கையின் படி இந்தியாவிலேயே மோசமான முதல்-அமைச்சர் எடப்பாடி பழனிசாமி என்று தெரி விக்கப்பட்டு உள்ளது. அந்த முதல்-அமைச்சர் தமிழ் நாட்டுக்கு தேவையா என்று மக்கள் நினைத்து பார்க்க வேண்டும். எனவே நாம் பா.ஜனதா மற்றும் அ.தி.மு.க.விற்கு இந்த தேர்தலில் பாடம் புகட்ட வேண்டும். இவ்வாறு அவர் பேசினார்.


சிரியா மீது ராணுவ நடவடிக்கையா? டிரம்ப் முடிவு எடுக்க முடியாமல் திணறல்

வாஷிங்டன்,

சிரியாவில் கூட்டா பகுதியில் கிளர்ச்சியாளர்களின் கட்டுப்பாட்டில் உள்ள கடைசி நகரமான டூமாவில் கடந்த 7-ந் தேதி ரசாயன ஆயுத தாக்குதல் நடைபெற்றது. இதில் சிக்கி குழந்தைகள் உள்பட 60 பேர் கொன்று குவிக்கப்பட்டது உலக அரங்கை உலுக்குவதாக அமைந்தது.இந்த தாக்குதலுக்கு சிரியாவின் அதிபர் பஷார் ஆல் ஆசாத்தும், அவரை ஆதரித்து வருகிற ரஷியாவும்தான் பொறுப்பு என்று அமெரிக்கா குற்றம் சாட்டுகிறது. அது மட்டுமின்றி இந்த தாக்குதலை நடத்தியதற்காக சிரியா மீது ஏவுகணை தாக்குதல் நடத்தப்படும் என டிரம்ப் அறிவித்தார்.

ஆனால் சிரியா விவகாரத்தில் அமெரிக்க ஜனாதிபதி டிரம்ப் முடிவு எடுக்க முடியாமல் திணறுவது அம்பலத்துக்கு வந்து உள்ளது.இது தொடர்பாக வாஷிங்டன் வெள்ளை மாளிகை செய்தி தொடர்பாளர் சாரா சாண்டர்ஸ் நேற்று நிருபர்களுக்கு பேட்டி அளித்தார். அப்போது அவர் கூறுகையில், “சிரியா விவகாரத்தில் வாய்ப்பு உள்ள அனைத்து நடவடிக்கைகளையும் குறித்து டிரம்ப் தொடர்ந்து ஆராய்ந்து வருகிறார். அந்த நாட்டின் மீது ராணுவ நடவடிக்கை எடுப்பது பற்றி இன்னும் இறுதி முடிவு எடுக்கவில்லை” என்று கூறினார்.

மேலும் அவர் கூறும்போது, “சிரியா பிரச்சினையில் பொதுவாக ஜனாதிபதி டிரம்ப் ஒரு முடிவு எடுத்திருக்கிறார். லத்தீன் அமெரிக்கா பயணத்தை அவர் ரத்து செய்துவிட்டார். அதன் நோக்கம், இந்த விவகாரத்தில் கவனத்தை செலுத்துவதுதான். சிரியா மீதான நடவடிக்கையில் பல்வேறு வாய்ப்புகளையும் நாங்கள் பரிசீலித்து வருகிறோம்” என குறிப்பிட்டார்.


சசிகலா குறித்து கேள்வி... காரில் பறந்த முதல்வர் பழனிசாமி!

பெங்களூரு சிறையில் சசிகலாவுக்கு அளிக்கப்பட்ட சலுகை குறித்து முதல்வர் பழனிசாமியிடம் செய்தியாளர்கள் கேள்வி எழுப்பினர். இதற்குப் பதில் அளிக்காமல் முதல்வர் விறுவிறுவென்று காரில் சென்றுவிட்டார். சென்னை திருவொற்றியூரில் இன்று முதல்வர் பழனிசாமி செய்தியாளர்களை சந்தித்தார். அப்போது நீட் தேர்வு மற்றும் அ.தி.மு.க இணைப்பு குறித்து முதல்வர் பழனிசாமியிடம் செய்தியாளர்கள் கேள்வி எழுப்பினர். ’நீட் தேர்வில் இருந்து தமிழகத்துக்கு விலக்கு அளிக்க சட்டப்பேரவையில் அவசர சட் டம் கொண்டு வரப்படுமா ‘ என்று செய்தியாளர்கள் கேட்டதற்கு பதில் அளித்த முதல்வர் பழனிசாமி, ‘நீட் தேர்வில் தமிழகத்துக்கு விலக்கு அளிக்க வேண் டும் என்பதுதான் தமிழக அரசின் நிலைப்பாடு. தமிழக அரசு இதுகுறித்து மத்திய அரசிடம் தொடர்ந்து வலியுறுத்தி வருகிறது. மாணவர்களின் நலன்தான் தமிழக அரசுக்கு முக்கியம்’ என்றார். ஆனால், நீட் தேர்வு தொடர்பாக அவசர சட்டம் இயற்றப்படுமா என்ற கேள்விக்கு பதிலளிக்க மறுத்துவிட்டார். பிளவுப்பட்டுள்ள அ.தி.மு.க மீண்டும் இணையுமா என்று செய்தியாளர்கள் கேள்வியெழுப்பினர். அதற்கு முதல்வர் ‘இணைப்பு நடைபெறும்’ என்று ஒரே வார்த்தையில் பதிலளித்தார். பெங்களூரு சிறையில் சசிகலாவுக்கு அளிக்கப்பட்ட சலுகை குறித்து முதல்வர் பழனிசாமியிடம் செய்தியாளர்கள் கேள்வி எழுப்பினர். இதற்கு பதில் அளிக்காமல் முதல்வர் விறுவிறுவென்று காரில் ஏறிச் சென்றுவிட்டார்.


சிஐஎம்பி வங்கியினை மூடாதீர்

பெஸ்தாரி ஜெயா சிஐஎம்பி வங்கி விரைவில் மூடப்படும் என்ற அறிவிப்பால் வட்டார மக்கள் பெரும் அதிர்ச்சிக்குள்ளாகி உள்ளார்கள் என்று மஇகா ரூமா மூரா பத்தாங் பெர்ஜுந்தை கிளைத் தலைவர் சி.எம்.ரமேஸ் தெரிவித்தார். இங்கு வாழும் ஏறத்தாழ 5,000 மக்களுக்கு இத்தகைய மூடு விழா பெரிதும் சிரமங்களைக் கொண்டு வரும். நாள்தோறும் பெருகி வரும் மக்களின் தேவைகளை நிறைவு செய்ய இவ்வட்டாரத்தில் போதிய வங்கி சேவைகள் இருப்பது அத்தியாவசியம். பிஎஸ்என் மற்றும் அம் பேங்க் மட்டுமே வாடிக்கையாளர்களுக்கு நிறைவான சேவையினை வழங்கிட இயலாது. ஒரு வங்கி மூடப்படும் வேளையில் இருக்கின்ற இதர இரண்டு வங்கிகளில் பெரும் நெரிசல் ஏற்படும். இதனால் ஏடிஎம் மூலம் பணம் மீட்கவும் இதர வங்கிப் பணிகளை மேற்கொள்வதற்கு வாடிக்கையாளர்கள் பெரும் அவதிக்குள்ளாக நேரிடும். கோலசிலாங்கூர் நாடாளுமன்ற உறுப்பினர் டத்தோ இர்முஷாமி இதுகுறித்து தக்க நடவடிக்கை எடுக்க வேண்டும் என்று வலியுறுத்தப்பட்டுள்ளார். ரமேஸ் மகஜர் வடிவில் நாடாளுமன்ற உறுப்பினரின் உதவியாளர்களிடம் வழங்கினார்.


சொஸ்மா வழக்குகளை கையாள புதிய பொது செயல் நடைமுறை.

கோலாலம்பூர்,

2012 ஆம் ஆண்டு பாதுகாப்பு குற்றங்கள் (சிறப்பு நடவடிக்கைகள்) சட்டத்தின் (சொஸ்மா) கீழ் கொண்டு வரப்படும் வழக்குகளை கையாள, ஒரு புதிய பொது செயல்நடைமுறையை (எஸ்.ஓ.பி.) கொண்டிருக்கும்படி போலீசாருக்கு தாம் உத்தரவிட்டிருப்பதாக உள்துறை அமைச்சர் டான்ஸ்ரீ மொகிதீன் யாசின் நேற்று கூறினார். நேற்று காலை ஆட்சேப அணி வகுப்பில் கலந்துகொண்ட சொஸ்மா கைதிகளின் குடும்ப உறுப்பினர்களிடம் இருந்து மகஜர் ஒன்றை பெற்றுக் கொண்ட பின்னர் அவர் இதனை தெரிவித்தார்.

Read More: Malaysia Nanban Tamil Daily on 25.10.2018


ஈரான் நாடாளுமன்றத்தில் துப்பாக்கிச்சூடு: தீவிரவாதிகளிடம் பணயக் கைதிகள்!

ஈரான் நாடாளுமன்றத்தில் நடந்த திடீர் துப்பாக்கிச்சூட்டில் ஒருவர் காயமடைந்தார். இந்தத் தாக்குதலில், தீவிரவாதியிடம் சிலர் பணயக் கைதிகளாகச் சிக்கியிருக்கலாம் எனக் கூறப்படுகிறது. ஈரான் நாடாளுமன்றத்தில், இன்று காலை மர்ம நபர் ஒருவர் திடீரென துப்பாக்கிச்சூடு தாக்குதல் நடத்தியுள்ளார். இந்தத் தாக்குதலில், நாடாளுமன்றத்தின் பாதுகாப்பு அதிகாரி ஒருவர் காயமடைந்துள்ளார். உள்நாட்டு ஊடகங்களின் சமீபத்திய தகவல்களின் அடிப்படையில், தீவிரவாதியிடம் சிலர் பணயக் கைதி களாகச் சிக்கியுள்ளனர் என்று கூறப்படுகிறது. பாதுகாப்பு அதிகாரியுடன், மேலும் இரு நாடாளுமன்றப் பார்வையாளர்கள் காயமடைந்துள்ளதாகவும் கூறப்படுகிறது. காயமடைந்தவர்களின் விவரமோ, பணயக் கைதிகளின் நிலைகுறித்தோ இதுவரை எந்தவொரு அதிகாரபூர்வ தகவலும் வெளியிடப்படவில்லை. தற்போது, ஈரான் மெட்ரோ ரயில் நிலையம் அருகிலும் தீவிரவாதிகள் தாக்குதல் நடத்தியுள்ளனர். இதுகுறித்த முழு தகவல்கள் இதுவரை வெளியிடப்படவில்லை.


ஐஸ்கிரீம் சாப்பிட வந்தவர்களைக் கொன்றுகுவித்த ஐஎஸ் தீவிரவாதிகள்!

ஈராக்கில், இரு இடங்களில் நிகழ்ந்த வெடிகுண்டுத் தாக்குதலில், அப்பாவி மக்கள் 30-க்கும் மேற்பட்டோர் உயிரிழந்ததாகத் தகவல் வெளியாகியுள்ளது. ஈராக் தலைநகர் பாக்தாத்தில், ரமலான் நோன்பு கழிக்,க ஐஸ்கிரீம் கடைக்கு சில இஸ்லாமியக் குடும்பங்கள் சென்றுள்ளன. அப்போது, அங்கு சக்தி வாய்ந்த குண்டு வெடித்துள்ளது. அதில், 17 பேர் பலியாகியுள்ளதாகக் கூறப்படுகிறது. ஐஸ்கிரீம் கடைக்கு வெளியே நிறுத்தப்பட்டிருந்த காரில் வெடி குண்டு வைக்கப்பட்டு, ரிமோட் மூலம் வெடிக்கச் செய்யப்பட்டதாகத் தெரிவிக்கப்பட்டுள்ளது. இந்தக் குண்டுவெடிப்புச் சம்பவத்துக்கு, ஐஎஸ் அமைப்பினர் பொறுப்பேற்றுள்ளனர். இதனிடையே, ஈராக்கில் கரடா மாவட்டத்தில் நிகழ்ந்த மற்றொரு வெடிகுண்டுத் தாக்குதலில், 14 பேர் பலியாகியுள்ளனர். அதில், 30-க்கும் மேற்பட்டோர் காயமடைந்துள்ளதாகக் கூறப்படுகிறது. ரமலான் பண்டிகைக் காலம் தொடங்கும் இந்த வேளையில், ஈராக்கில் தொடர் தாக்குதல் நிகழ்த்தப்படுவது, அந்தப் பகுதி மக்களிடத்தில் பதற்றத்தை ஏற்படுத்தியுள்ளது. கடந்த ஆண்டு ரமலான் பண்டிகையின்போது ஐஎஸ் தீவிரவாதிகள் நடத்திய வெடிகுண் டுத் தாக்குதலில், 300-க்கும் மேற்பட்டோர் பலியானது குறிப்பிடத்தக்கது.


ஸ்டெர்லைட் விவகாரம் - கனிமொழி குற்றச்சாட்டுக்கு அமைச்சர் பதில்

ஸ்டெர்லைட் ஆலை விவகாரத்தில் தி.மு.க. தான் இரட்டை வேடம் போடுகிறது என்று கனிமொழிக்கு அமைச்சர் கடம்பூர் ராஜூ பதில் அளித்துள்ளார்.

தமிழக செதி மற்றும் விளம்பரத்துறை அமைச்சர் கடம்பூர் ராஜூ தூத்துக்குடியில் நிருபர்களிடம் கூறியதாவது-

ஒரு ஆலை இயங்க வேண்டும் என்றால் அதற்கான உரிமத்தை தமிழக மாசுக்கட்டுப்பாட்டு வாரியம் புதுப்பிக்க வேண்டும். ஆனால் மக்களின் உணர்வு களை புரிந்து கொண்டு, நியாயத்தை உணர்ந்து, போராட்டம் தொடங்கிய 40 நாட்களிலேயே ஸ்டெர்லைட் ஆலையின் உரிமத்தை புதுப்பிக்காமல் ஆலையை மூடிவிட்டோம். ஆனால் கனிமொழி எம்.பி, ஸ்டெர்லைட் பிரச்சனையில் அரசு இரட்டை வேடம் போடுகிறது என்கிறார்.

இரட்டை வேடம் போடுவது தி.மு.க.தான். ஸ்டெர்லைட் ஆலை தொடங்கப்பட்டது தி.மு.க. ஆட்சியில் தான். அதன்பிறகு விரிவாக்கத்துக்கு நிலம் ஒதுக்கி யதும் தி.மு.க. தான். ஆலை தொடங்கும் போது அதற்கு எதிர்ப்பாக அ.தி.மு.க. இருந்தது. ஆகையால் இரட்டை வேடம் போடுகிறவர்கள் யார்? என்பது மக்களுக்கு தெரியும். தற்போது ஸ்டெர்லைட் ஆலை விவகாரத்தில் மக்களின் கோரிக்கைகள் குறித்து பரிசீலிக்க அரசு தயாராக இருக்கிறது. இவ்வாறு அவர் கூறினார்.


எனக்கு அளிக்கும் வாக்கு அன்வாருக்கு அளிக்கும் வாக்கு போல் ஆகும்

கோலாலம்பூர்,

வரும் 14 ஆவது பொதுத் தேர்தலில் தமக்கு அளிக்கும் வாக்கு, முன்னாள் துணைப்பிரதமர் டத்தோஸ்ரீ அன்வார் இப்ராஹிமிற்கு அளிக்கும் வாக்குப் போல் ஆகும் என்று முன்னாள் பிரதமர் துன் டாக்டர் மகாதீர் முகமட் தெரிவித்தார். ஆஸ்திரேலிய தொலைக்காட்சி நிறுவனத்திற்கு அளித்த பேட்டி ஒன்றில் நம்பிக்கைக் கூட்டணியின் அவைத் தலைவருமான துன் மகாதீர் மேற்கண்டவாறு தெரிவித்தார். உங்களுக்கு அளிக்கும் வாக்கு, அன்வாருக்கு அளிக்கும் வாக்கு போல எடுத்துக்கொள்ளலாமா என்ற நிருபரின் கேள்விக்கு  ‘ஆமாம்’  என்று  துன் மகாதீர்  பதில் அளித்தார். 1998 ஆம் ஆண்டு மலேசிய அரசியலில் ஏற்பட்ட கொந்தளிப்பின் காரணமாக துணைப்பிரதமர் பதவியிலிருந்து துன் மகாதீரால் நீக்கப்பட்ட அன்வார், நம்பிக்கைக் கூட்டணியின் பிரதமர் வேட்பாள ரான துன் மகாதீருக்கு தற்போது தமது தார்மீக ஆதரவை நல்கியுள்ளார்.

Read More:Malaysia Nanban Tamil Daily on 17.3.2018


பிறந்தநாளிலேயே ஷமீராவிற்கு இறுதி ஊர்வலம்!!

குடும்ப உறுப்பினர்கள் ஒன்றிணைந்து ஷமீராவின் 27ஆவது வயது பிறந்தநாளைக் காராக்கில் கொண்டாடத் திட்டமிட்டுள்ள இந்தச் சமயத்தில் அவர் கொடூரமாகக் கொலை செய்யப்பட்டுள்ளது பரிதாப அலைகளை உருவாக்கி உள்ளது. துப்பாக்கியால் சுடப்பட்டு வலது கை விரல்கள் வெட்டப்பட்ட நிலையில் கண்டெடுக்கப்பட்ட ஷமீராவைச் சம்பவத்திற்குச் சில நாட்களுக்கு முன்பு அவரின் உறவினர் ரேணு நாயர் சந்தித்துள்ளார். அப்போது அவரிடம் எவ்வித மாறுதல்களையும் காணவில்லை. வழக்கம் போல் மலர்ச்சியுடனேயே மலர்க்கடையில் வேலை செய் யும் அவருக்குக் கொலை செய்யும் அளவிற்கு எதிரிகள் இருப்பார்கள் என்பதைக் கொஞ்சம் கூட எதிர்பார்க்க வில்லை. சம்பவத்தை ஷமீராவின் நண்பர் மூலம் அறிந்த பிறகு அதிர்ச்சியடைந்து சம்பவ இடத்திற்கு விரைந்ததாகவும் ரேணு (29) தெரிவித்தார்.சிலம்பரசன் எனப்படும் ஷமீரா தனது 19 வயதில் பாலின மாற்று அறுவைச் சிகிச் சையைச் செய்துகொண்டார். இங்குள்ள ஜாலான் புக்கிட் உபியில் வாடகை வீட்டில் தங்கியிருந்துள்ளார். தெங்கு அம்புவான் அஃப்ஜான் மருத்துவமனையில் பிரேதப் பரிசோதனைக்குப் பிறகு ஷமீராவின் சடலம் இறுதிச் சடங்கிற்காகக் காராக்கிற்குக் கொண்டு செல்லப்பட உள்ளது. இதனிடையே, அகமட் முஸ்லிம் (25) என்பவர் துப்பாக்கிச் சூட்டுச் சத்தத்தைக் கேட்டு சம்பவ இடத்திற்குச் சென்றதாகக் கூறப்படுகிறது. அந்தச் சத்தத்தைக் கேட்ட பிறகு யாரோ பட்டாசுகளை வெடிக்கிறார்கள் என்றுதான் நினைத்திருந்தேன். ஆனால், ஒருவர் சுடப்பட்டிருப்பதை அறிந்து பயத்தின் காரணமாகச் சம்பவ இடத்தை விட்டுச் சென்று விட்டேன் என அந்தப் பகுதியில் வியாபாரம் செய்பவருமான அவர் குறிப்பிட்டார். இந்தப் படுகொலை குறித்து தீவிர விசாரணை மேற்கொள்ளப்பட்டு வருவதாகக் குவாந்தான் ஓசிபிடி துணை கமிஷனர் அப்துல் அஸிஸ் சாலே தெரிவித்தார்.


ஈழத் தமிழர் அரசியலில் குதிக்கும் புது முகம்.

படுகொலை செய்யப்பட்ட நாடாளுமன்ற உறுப்பினர் நடராஜா ரவிராஜின் மகள், பிரவீனா ரவிராஜ் அரசியலில் நுழையவுள்ளார் என்று ஆங்கில ஊடகம் ஒன்று செய்தி வெளியிட்டுள்ளது. தமிழ்த் தேசியக் கூட்டமைப்பின் அதிகாரபூர்வ அழைப்பை ஏற்று அவர் அரசியலில் இறங்குவதற்கு முடிவு செய்திருப்பதாக அந்தச் செய்தியில் கூறப்பட்டுள்ளது.விரைவில் அவர், தமிழ்த் தேசியக் கூட்டமைப்பின் உறுப்புரிமையைப் பெற்றுக் கொள்ளவுள்ளார். அவருக்கு இளைஞர் விவகாரங்களுடன் தொடர்புடைய பொறுப்பு ஒன்று ஒப்படைக்கப்படவுள்ளதாக கூட்டமைப்பு வட்டாரங்கள் தெரிவித்துள்ளன. அடுத்த நாடாளுமன்றத் தேர்தலில் பிரவீனா ரவிராஜ், தமிழ்த் தேசியக் கூட்டமைப்பின் சார்பில் போட்டியிடவுள்ளார்.25 வயதான பிரவீனா ரவிராஜ், பிரித்தானியாவில் சட்டப் பட்டப்படிப்பை முடித்துக் கொண்டு அண்மையில் நாடு திரும்பியுள்ளார் என்பது குறிப்பிடத்தக்கது. இவரது தந்தை நடராஜா ரவிராஜ், 2006ஆம் ஆண்டு கொழும்பில் படுகொலை செய்யப்பட்டார் என்பது குறிப்பிடத்தக்கது.


ஆசிய திறமையாளர் போட்டியில் சாதனை படைத்தார் மனித கால்குலேட்டர் யாஸ்வின்.

(எம்.கே.வள்ளுவன்) சிங்கப்பூர்,

மலேசியாவின் மனித கால்குலேட்டர் என்று அழைக்கப்படும் 15 வயது யாஸ்வின் சரவணன், ஆசிய திறமையாளர்கள் போட்டியில் இரண்டாம் நிலை பட்டத்தை வென்று சாதனை படைத்துள்ளார். ஆசியாவிலுள்ள திறமையானவர்களை அறிமுகப்படுத்தும்  இந்தப் போட்டி மூன்றாம் ஆண்டாக சிங்கப்பூரில் நடைபெற்ற வேளையில்,  இறுதிப் போட்டியில் 24 பேர் தங்கள் திறமைகளை வெளிப்படுத்தினர்.

Read More: Malaysia Nanban Tamil Daily on 13.4.2019


விமானத்தில் வெடிகுண்டு மிரட்டல்.

சிட்னி ஆஸ்திரேலியா விமான நிலயத்தில் உயிர் பயத்தில் பயணிகள் விமானத்தில் இருந்து குதித்து தப்பியோடிய சம்பவம் பெரும் பரபரப்பை ஏற்படுத்தியது. நியூ சவுத் வேல்ஸ் பகுதியில் உள்ள விமான நிலயத்தில் நேற்று சிறிய ரக விமானம் ஒன்று சுமார் 40 பயணிகளுடன் தரையிறங்கியது. அப்போது, அந்த விமானத்தின் கழிப்பறைக்கு சென்ற ஒரு பயணி, அங்கு கிடந்த ஒரு மர்ம கடிதத்தை படித்துப் பார்த்து பதற்றம் அடைந்தார். விமானம் ஓடுபாதையில் மெதுவாக ஊர்ந்து சென்று கொண்டிருந்த வேளையில் கழிப்பறையில் இருந்து வெளியே ஓடிவந்த அவர், விமானத்தில் வெடி குண்டு வைக்கப்பட்டுள்ளது. உடனடியாக, பெட்டி, படுக்கைகளை எல்லாம் விட்டுவிட்டு, உயிரை காப்பாற்றிக்கொள்ள தப்பி ஓடுங்கள் என்று அவர் கூச்ச லிட்டார். இதையடுத்து, நகரும் படிக் கட்டை பொருத்துவதற்கு வசதி யாக திறந்திருந்த விமானத்தின் கதவு வழியாக பலர் கீழே குதித்து, பீதியால் அல றியவாறு தலை தெறிக்க ஓட்டம் பிடித்தனர். உடனடியாக அந்த விமானத் தின் அருகே விரைந்துவந்த வெடிகுண்டு நிபுணர்கள் துல்லியமாக சோதனையிட்ட போது, உள்ளே வெடிப்பொருள் ஏதும் கிடைக்கவில்லை. மேற் கண்ட மிரட்டல் கடிதத்தை எழு தியவர் என்ற சந்தேகத்தின் பேரில் ஒருவர் கைது செய்யப்பட் டதாக நியூ சவுத் வேல்ஸ் போலீ சார் குறிப்பிட்டுள்ளனர்.


முதல்வர், துணை முதல்வர், சசிகலாவிடம் விசாரணை! - ஆறுமுகசாமி பேட்டி

ஜெயலலிதா மரணம்குறித்து விசாரணை நடத்திவரும் ஓய்வுபெற்ற நீதிபதி ஆறுமுகசாமி, முதல்வர், துணை முதல்வர், சசிகலா  ஆகியோரிடம் விசாரணை நடத்தப்படும் என்று சூசகமாகத் தெரிவித்தார்.

தமிழக முன்னாள் முதல்வர் ஜெயலலிதா சென்ற ஆண்டு டிசம்பர் 5-ம் தேதி அப்போலோ மருத்துவமனையில் உடல்நலக்குறைவால் காலமானார். அவருடைய மரணத்தில் மர்மம் இருப்பதாகப் புகார்கள் எழுந்தன. அ.தி.மு.க-வில் பிளவு ஏற்பட்டபோது, ஓ.பன்னீர்செல்வம் அணி ஜெயலலிதா மரணம்குறித்து விசாரிக்க ஆணையம் அமைக்க வேண்டும் என்று வலியுறுத்தியது. இரு அணிகள் இணைப்புக்கு முன்னர் ஜெயலலிதா மரணம்குறித்து விசாரிக்க விசாரணை ஆணையம் அமைப்பதாக முதல்வர் பழனிசாமி அறிவித்தார். தனிநபர் விசாரணை ஆணையத் தலைவராக ஓய்வுபெற்ற நீதிபதி ஆறுமுகசாமி நியமிக்கப்பட்டார்.
ஜெயலலிதா மரணம் குறித்த விவரங்கள் இருந்தால் ஆணையத்திடம் பிரமாணப்பத்திரமாகவோ, புகார் மனுவாகவோ தாக்கல்செய்யலாம் என்று ஆறுமுகசாமி அறிவித்தார். அதன்படி, திருப்பரங்குன்றம் இடைத்தேர்தலில் தி.மு.க சார்பில் போட்டியிட்ட டாக்டர் சரவணன், ஜெ.தீபாவின் கணவர் மாதவன் உள்பட70 பேர் நேரடியாகவும், தபால் மூலமாகவும் பிரமாணப்பத்திரம் தாக்கல்செய்தனர். பிரமாணப்பத்திரம், புகார் மனுக்கள் அளித்தவரிடம் இன்று முதல் நீதிபதி ஆறுமுகசாமி விசாரணை நடத்துவார் என்று அறிவிக்கப்பட்டிருந்தது. அதன்படி இன்று விசாரணை தொடங்கியது. தி.மு.க.வைச் சேர்ந்த சரவணன் ஆணையத்திடம் நேரில் ஆஜரானார். அப்போது அவர் கூடுதல் ஆவணங்களைக் கொண்டுவந்திருந்தார்.
இந்நிலையில், சென்னை எழிலகத்தில் நீதிபதி ஆறுமுகசாமி செய்தியாளர்களுக்குப் பேட்டி அளித்தார். அப்போது, “ஜெயலலிதா மரணம் குறித்த விசாரணைக்கு ஆஜராகுமாறு 2 அரசு மருத்துவர்களுக்கு சம்மன் அனுப்பப்பட்டுள்ளது. அவர்களிடம் நாளை விசாரணை நடத்தப்படும்” என்றார். முதல்வர், துணை முதல்வர், சசிகலா ஆகியோரிடம் விசாரணை நடத்தப்படுமா என்று செய்தியாளர்கள் கேட்ட கேள்விக்குப் பதில் அளித்த ஆறு முகசாமி, “அனைவரிடமும் விசாரணை நடத்தப்படும்” என்றார். அவருடைய இந்தப் பதிலால் மேற்கண்ட அனைவரிடமும் விசாரணை நடத்தப்படும் என்று தெரிகிறது.


ஸ்டெர்லைட் தமிழக அரசு தாக்கல் செய்த சீராய்வு மனு மீண்டும் தள்ளுபடி...

ஸ்டெர்லைட் விவகாரத்தில் தமிழக அரசு முன்பு ஒரு சீராய்வு மனுவை தாக்கல் செய்திருந்தது. இதில் ஸ்டெர்லைட் ஆலையை மூடியது அரசின் கொள்கை முடிவு, ஆதலால் கொள்கை முடிவுகளில் தலையிடவதற்கு தேசிய பசுமை தீர்ப்பாயத்திற்கும், நீதிமன்றத்திற்கும் அதிகாரம் இல்லை என்று கூறியிருந்தது. இதை விசாரித்த உச்சநீதிமன்றம் தேசிய பசுமை தீர்ப்பாயம் இந்த மனுவை விசாரிக்க எந்த தடையும் இல்லை எனக்கூறி அந்த சீராய்வு மனுவை தள்ளுபடி செய்தது.

சீராய்வு மனுவை மறுவிசாரணை செய்யவேண்டுமென தமிழக அரசு மேல்முறையீடு செய்திருந்தது. தற்போது அதையும் தள்ளுபடி செய்துள்ளது, உச்சநீதிமன்றம்.


திமுக நிர்வாகிகளுக்கு 100 பவுன் தங்க நகை பரிசு!

விரைவில் நடைபெறவுள்ள நாடாளுமன்றத் தேர்தலில், தூத்துக்குடி பாராளுமன்ற தொகுதியில் திமுக மாநிலங்களவை உறுப்பினரும், மகளிரணி செயலாளருமான கனிமொழி போட்டியிடுவது கிட்டத்தட்ட உறுதியாகிவிட்ட நிலையில், தூத்துக்குடி தொகுதிக்கு உடபட்ட திருச்செந்தூர், ஸ்ரீவை குண்டம், ஓட்டப்பிடாரம் பகுதிகளின் திமுக நிர்வாகிகளின் ஆலோசனைக் கூட்டத்தை நடத்தினார் தூத்துக்குடி தெற்கு மாவட்ட திமுக செயலாளர் அனிதா ராதாகிருஷ்ணன்.

ஆலோசனைக் கூட்டத்தில் கலந்துகொண்ட நிர்வாகிகளுக்கு சைவம் மற்றும் அசைவ உணவுகள் பறிமாறப்பட்டது. இதற்காக 2000 கிலோ மட்டன் , 2000 கிலோ சிக்கன் பிரியாணி என விருந்து களைக்கட்டியது.

ஆலோசனைக் கூட்டத்தில் பேசிய அனிதா ராதாகிருஷ்ணன், "ஐந்து லட்சம் வாக்குகள் வித்தியாசத்தில் கனிமொழி ஜெயிக்க வேண்டும். அதற்காக சிறப்பாக தேர்தல் பணியாற்றுங்கள். சிறப்பாக செயலாற்றி அதிக வாக்குகளை கனிமொழி அவர்களுக்கு பெற்றுத் தரும் நிர்வாகிகளுக்கு 100 பவுன் தங்க காசு பரிசளிக்கப்படும்" என  அனிதா ராதாகிருஷ்ணன் அதிரடியாக அறிவித்துள்ளார்.

இதனைக் கேட்டு பெருமகிழ்ச்சி அடைந்துள்ள திமுக நிர்வாகிகள், பரிசினை தட்டிச் செல்லும் பொருட்டு, கனிமொழி அவர்களை 5 லட்சம் வாக்குகளுக்கு அதிகமான வித்தியாசத்தில் வெற்றி பெற வைப்போம் என சூளுரைத்து  செயல்பட்டு வருகின்றனர். அனிதா ராதா கிருஷ்ணனின் இந்த அதிரடி அறிவிப்பு திமுகவில் பரபரப்பை ஏற்படுத்தியுள்ளது.


நாங்கள் உங்கள் ஆடைகளை கழற்ற சொல்லமாட்டோம்!

எங்களின் விமானப் பணிப் பெண் வேலை நேர்காணலுக்கு வருகிறவர்கள் ஆடைகளைக் களைய வேண்டிய அவசியம் இல்லை அதனால் நீங்கள் தைரி யமாக நேர்காணலுக்கு வரலாம் என ஏர் ஏசியா நிறுவனம் ஒரு புதிய விளம்பரத்தை வெளியிட்டு பரபரப்பை ஏற்படுத்தியுள்ளது. அண்மையில் மலிண்டோ ஏர், விமான நிறுவனம் தனது விமானப் பணிப்பெண் நேர்காணலுக்கு வந்தவர்களை ஆடைகளைக் களையும்படி கேட்டுக்கொண் டதை மறைமுகமாக தாக்கும் வகையில் இந்த விளம்பரம் வெளியிடப்பட்டிருப்பதாக கருதப்படுகிறது. மலிண்டோ ஏர், விமானப் பணிப்பெண்கள் உடம்பில் பச் சைக் குத்துவதையும் தழும்புகள் இருப்பதையும் ஆதரிப்பதில்லை. அதனால்தான் இந்த நேர்காண லின் போது அவர்கள் ஆடைகளை களையும்படி கேட்டுக்கொள்ளப்பட்டனர் என மலிண்டோ ஏர் ஓர் அறிக்கை கூறியது பெரும் சர்ச்சையை ஏற் படுத் தியது. அந்த விமான நிறுவனம் பகிரங் கமாக மன்னிப்பு கேட்கவேண்டும் என்றும் அவர்கள் மீது நடவ டிக்கை எடுக்கப்பட வேண்டும் என்றும் பலர் குரல் கொடுத்து வருகின்றனர். அந்தச் சர்ச்சை இன்னும் தீராத நிலையில், ஏர் ஏசியா வெளியிட்ட இந்த விளம்பரம் சமூக வலைத்தளங்களில் பெரும் பரபரப்பை ஏற்படுத்தியுள்ளது. ஏர் ஆசியாவின் தைரியத்தை சிலர் பாராட்டிய வண்ணம் பதிவேற்றம் செய்து வருகின்றனர். அந்நிறுவனத்தின் இந்த விளம்பர யுத்தியை பலர் வெகுவாக பாராட்டுகின்றனர். குறைந்த விலை விமான நிறுவனங்களான ஏர் ஆசியாவிற்கும் மாலிண்டோ ஏருக்கும் இடை யிலான மறைமுக போட்டி இந்த விளம் பரத்தின் மூலம் இன்னும் சூடுபிடிக்கும் என எதிர்பார்க்கப்படுகிறது.